title: 2013/106/UE: Deċiżjoni tal-Kunsill Ewropew tal- 11 ta’ Mejju 2012 dwar l-eżami minn konferenza ta’ rappreżentanti tal-gvernijiet tal-Istati Membri tal-emenda għat-Trattati proposta mill-Gvern Irlandiż fil-forma ta’ Protokoll dwar it-tħassib tal-poplu Irlandiż dwar it-Trattat ta’ Lisbon, li jiġi anness mat-Trattat dwar l-Unjoni Ewropea u mat-Trattat dwar il-Funzjonament tal-Unjoni Ewropea, u sabiex ma tissejjaħx Konvenzjoni#Protokoll dwar it-tħassib tal-poplu Irlandiż dwar it-Trattat ta’ Lisbona

text:
               2.3.2013

               MT

               Il-Ġurnal Uffiċjali tal-Unjoni Ewropea

               L 60/129

         DEĊIŻJONI TAL-KUNSILL EWROPEW
   tal-11 ta’ Mejju 2012
   dwar l-eżami minn konferenza ta’ rappreżentanti tal-gvernijiet tal-Istati Membri tal-emenda għat-Trattati proposta mill-Gvern Irlandiż fil-forma ta’ Protokoll dwar it-tħassib tal-poplu Irlandiż dwar it-Trattat ta’ Lisbon, li jiġi anness mat-Trattat dwar l-Unjoni Ewropea u mat-Trattat dwar il-Funzjonament tal-Unjoni Ewropea, u sabiex ma tissejjaħx Konvenzjoni
   (2013/106/UE)
   IL-KUNSILL EWROPEW,
   Wara li kkunsidra t-Trattat dwar l-Unjoni Ewropea, u b’mod partikolari l-Artikolu 48(3) tiegħu,
   Wara li kkunsidra l-proposta għall-emenda tat-Trattati ppreżentata lill-Kunsill mill-Gvern Irlandiż fl-20 ta’ Lulju 2011 u ppreżentata lill-Kunsill Ewropew mill-Kunsill fit-12 ta’ Ottubru 2011,
   Wara li kkunsidra l-kunsens tal-Parlament Ewropew sabiex ma tissejjaħx Konvenzjoni (1),
   Wara li kkunsidra l-opinjoni tal-Parlament Ewropew (2),
   Wara n-notifika tal-proposta lill-parlamenti nazzjonali,
   Wara li kkunsidra l-opinjoni tal-Kummissjoni Ewropea (3),
   Billi:

               (1)

               Fit-18-19 ta’ Ġunju 2009, il-Kapijiet ta’ Stat jew Gvern tas-27 Stat Membru tal-Unjoni Ewropea, imlaqqgħin fi ħdan il-Kunsill Ewropew, adottaw Deċiżjoni dwar it-tħassib tal-poplu Irlandiż dwar it-Trattat ta’ Lisbona u ddikjaraw li, fil-mument tal-konklużjoni tat-Trattat ta’ adeżjoni li jmiss, ser jistabbilixxu d-dispożizzjonijiet ta’ dik id-Deċiżjoni fi protokoll li jiġi anness, f’konformità mar-rekwiżiti kostituzzjonali rispettivi tagħhom, mat-Trattat dwar l-Unjoni Ewropea (TUE) u mat-Trattat dwar il-Funzjonament tal-Unjoni Ewropea (TFUE).

               (2)

               Fl-20 ta’ Lulju 2011, il-Gvern Irlandiż ippreżenta, f’konformità mal-ewwel sentenza tal-Artikolu 48(2) tat-TUE, proposta għall-emenda tat-Trattati fil-forma ta’ Protokoll dwar it-tħassib tal-poplu Irlandiż dwar it-Trattat ta’ Lisbona.

               (3)

               Fit-12 ta’ Ottubru 2011, f’konformità mat-tielet sentenza tal-Artikolu 48(2) tat-TUE, il-proposta tal-Gvern Irlandiż ġiet ippreżentata mill-Kunsill lill-Kunsill Ewropew. Hija ġiet ukoll innotifikata lill-parlamenti nazzjonali.

               (4)

               Fil-laqgħa tiegħu fit-23 ta’ Ottubru 2011, il-Kunsill Ewropew iddeċieda, f’konformità mal-ewwel subparagrafu tal-Artikolu 48(3) tat-TUE, li jikkonsulta lill-Parlament Ewropew u lill-Kummissjoni dwar l-emendi proposti. Huwa ddeċieda wkoll, f’konformità mat-tieni subparagrafu tal-Artikolu 48(3) tat-TUE, li jitlob il-kunsens tal-Parlament Ewropew sabiex ma tissejjaħx Konvenzjoni ladarba, fil-fehma tiegħu, is-sejħa ta’ tali Konvenzjoni ma kinitx ġustifikata mill-portata tal-emendi proposti.

               (5)

               Fit-18 ta’ April 2012, il-Parlament Ewropew adotta opinjoni favorevoli dwar l-emendi proposti. Huwa ta wkoll il-kunsens tiegħu biex ma tissejjaħx Konvenzjoni minħabba li din ma tkunx ġustifikata mill-portata tal-emendi proposti. Fl-4 ta’ Mejju 2012, il-Kummissjoni adottat opinjoni favorevoli dwar l-emendi proposti.

               (6)

               Għaldaqstant, huwa l-każ li, f’konformità mat-tieni subparagrafu tal-Artikolu 48(3) tat-TUE, il-Kunsill Ewropew jiddeċiedi li konferenza ta’ rappreżentanti tal-gvernijiet tal-Istati Membri għandha teżamina l-emendi proposti mill-Gvern Irlandiż, jiddefinixxi t-termini ta’ referenza tal-konferenza u jiddeċiedi li ma jsejjaħx Konvenzjoni,

         ADOTTA DIN ID-DEĊIŻJONI:
   Artikolu 1
   Il-Kunsill Ewropew b’dan jiddeċiedi li konferenza ta’ rappreżentanti tal-gvernijiet tal-Istati Membri għandha teżamina l-emendi proposti mill-Gvern Irlandiż fil-forma ta’ Protokoll dwar it-tħassib tal-poplu Irlandiż dwar it-Trattat ta’ Lisbona, li jiġi anness mat-Trattat dwar l-Unjoni Ewropea u mat-Trattat dwar il-Funzjonament tal-Unjoni Ewropea, fit-test kif mehmuż ma’ din id-Deċiżjoni, li ser jikkostitwixxi t-termini ta’ referenza tal-imsemmija konferenza. Fid-dawl tal-portata tal-emendi proposti, mhijiex ser tissejjaħ Konvenzjoni taħt l-Artikolu 48(3) tat-Trattat dwar l-Unjoni Ewropea.
   Artikolu 2
   Din id-Deċiżjoni għandha tidħol fis-seħħ fil-jum tal-adozzjoni tagħha.

      Magħmul fi Brussell, il-11 ta’ Mejju 2012.

            Għall-Kunsill Ewropew

            Il-President

         H. VAN ROMPUY

      (1)  Kunsens tat-18 ta’ April 2012 (għadu mhuwiex ippubblikat fil-Ġurnal Uffiċjali).

      (2)  Opinjoni tat-18 ta’ April 2012 (għadha mhijiex ippubblikata fil-Ġurnal Uffiċjali).

      (3)  Opinjoni tal-4 ta’ Mejju 2012 (għadha mhijiex ippubblikata fil-Ġurnal Uffiċjali).

      PROTOKOLL
      dwar it-tħassib tal-poplu Irlandiż dwar it-Trattat ta’ Lisbona
      IR-RENJU TAL-BELĠJU,
      IR-REPUBBLIKA TAL-BULGARIJA,
      IR-REPUBBLIKA ĊEKA,
      IR-RENJU TAD-DANIMARKA,
      IR-REPUBBLIKA FEDERALI TAL-ĠERMANJA,
      IR-REPUBBLIKA TAL-ESTONJA,
      L-IRLANDA,
      IR-REPUBBLIKA ELLENIKA,
      IR-RENJU TA’ SPANJA,
      IR-REPUBBLIKA FRANĊIŻA,
      IR-REPUBBLIKA TALJANA,
      IR-REPUBBLIKA TA’ ĊIPRU,
      IR-REPUBBLIKA TAL-LATVJA,
      IR-REPUBBLIKA TAL-LITWANJA,
      IL-GRAN DUKAT TAL-LUSSEMBURGU,
      L-UNGERIJA,
      MALTA,
      IR-RENJU TAL-OLANDA,
      IR-REPUBBLIKA TAL-AWSTRIJA,
      IR-REPUBBLIKA TAL-POLONJA,
      IR-REPUBBLIKA PORTUGIŻA,
      IR-RUMANIJA,
      IR-REPUBBLIKA TAS-SLOVENJA,
      IR-REPUBBLIKA SLOVAKKA,
      IR-REPUBBLIKA TAL-FINLANDJA,
      IR-RENJU TAL-ISVEZJA,
      IR-RENJU UNIT TAL-GRAN BRITTANJA U TAL-IRLANDA TA’ FUQ,
      minn hawn ’il quddiem “IL-PARTIJIET KONTRAENTI GĦOLJA”,
      FILWAQT LI JFAKKRU fid-Deċiżjoni tal-Kapijiet ta’ Stat jew ta’ Gvern tas-27 Stat Membru tal-Unjoni Ewropea, imlaqqgħin fil-Kunsill Ewropew, fit-18 u d-19 ta’ Ġunju 2009, dwar it-tħassib tal-poplu Irlandiż dwar it-Trattat ta’ Lisbona;
      FILWAQT LI JFAKKRU fid-dikjarazzjoni tal-Kapijiet ta’ Stat jew ta’ Gvern, imlaqqgħin fil-Kunsill Ewropew, fit-18 u d-19 ta’ Ġunju 2009 li, waqt il-konklużjoni tat-Trattat ta’ Adeżjoni li jmiss, jistabbilixxu d-dispożizzjonijiet ta’ dik id-Deċiżjoni fi Protokoll li jinhemeż, f’konformità mar-rekwiżiti kostituzzjonali rispettivi tagħhom, mat-Trattat dwar l-Unjoni Ewropea u mat-Trattat dwar il-Funzjonament tal-Unjoni Ewropea;
      FILWAQT LI JINNOTAW l-iffirmar mill-Partijiet Kontraenti Għolja tat-Trattat bejn il-Partijiet Kontraenti Għolja u r-Repubblika tal-Kroazja dwar l-adeżjoni tar-Repubblika tal-Kroazja mal-Unjoni Ewropea;
      QABLU dwar id-dispożizzjonijet li ġejjin, li għandhom ikunu annessi mat-Trattat dwar l-Unjoni Ewropea u mat-Trattat dwar il-Funzjonament tal-Unjoni Ewropea:
      TITOLU I

         ID-DRITT GĦALL-ĦAJJA, IL-FAMILJA U L-EDUKAZZJONI

      Artikolu 1
      Xejn fit-Trattat ta’ Lisbona li jattribwixxi status legali lill-Karta tad-Drittijiet Fundamentali tal-Unjoni Ewropea, jew fid-dispożizzjonijiet ta’ dak it-Trattat fl-ispazju ta’ Libertà, Sigurtà u Ġustizzja ma jaffettwa bi kwalunkwe mod l-ambitu u l-applikabbiltà tal-protezzjoni tad-dritt għall-ħajja fl-Artikolu 40.3.1, 40.3.2 u 40.3.3, il-protezzjoni tal-familja fl-Artikolu 41 u l-protezzjoni tad-drittijiet fir-rigward tal-edukazzjoni fl-Artikoli 42 u 44.2.4 u 44.2.5 previsti mill-Kostituzzjoni tal-Irlanda.
      TITOLU II

         TASSAZZJONI

      Artikolu 2
      Xejn fit-Trattat ta’ Lisbona ma jibdel bi kwalunkwe mod, għal kwalunkwe Stat Membru, il-firxa jew l-operat tal-kompetenza tal-Unjoni Ewropea fir-rigward tat-tassazzjoni.
      TITOLU III

         SIGURTÀ U DIFIŻA

      Artikolu 3
      L-azzjoni tal-Unjoni fix-xena internazzjonali hija ggwidata mill-prinċipji tad-demokrazija, l-istat tad-dritt, l-universalità u l-indiviżibbiltà tad-drittijiet tal-bniedem u l-libertajiet fundamentali, ir-rispett għad-dinjità tal-bniedem, il-prinċipji tal-ugwaljanza u s-solidarjetà, u r-rispett għall-prinċipji tal-Karta tan-Nazzjonijiet Uniti u d-dritt internazzjonali.
      Il-politika ta’ sigurtà u ta’ difiża komuni tal-Unjoni hija parti integrali mill-politika estera u ta’ sigurtà komuni u tipprovdi lill-Unjoni b’kapaċità operattiva li twettaq missjonijiet barra mill-Unjoni għaż-żamma tal-paċi, il-prevenzjoni tal-konflitti u t-tisħiħ tas-sigurtà internazzjonali f’konformità mal-prinċipji tal-Karta tan-Nazzjonijiet Uniti.
      Hija ma tippreġudikax il-politika ta’ sigurtà u ta’ difiża ta’ kull Stat Membru, inkluża l-Irlanda, jew l-obbligi ta’ kwalunkwe Stat Membru.
      It-Trattat ta’ Lisbona la jaffettwa u lanqas jippreġudika l-politika tradizzjonali Irlandiża ta’ newtralità militari.
      Ser ikun għall-Istati Membri - inkluża l-Irlanda, li taġixxi fi spirtu ta’ solidarjetà u mingħajr preġudizzju għall-politika tradizzjonali tagħha ta’ newtralità militari - li jiddeterminaw in-natura tal-għajnuna jew assistenza li għandha tiġi pprovduta lil Stat Membru li jkun l-oġġett ta’ attakk terroristiku jew il-vittma ta’ aggressjoni armata fit-territorju tiegħu.
      Kwalunkwe deċiżjoni lejn difiża komuni ser teħtieġ deċiżjoni unanima tal-Kunsill Ewropew. Ser ikun għall-Istati Membri, inkluża l-Irlanda, li jiddeċiedu, f’konformità mad-dispożizzjonijiet tat-Trattat ta’ Lisbona u mar-rekwiżiti kostituzzjonali rispettivi tagħhom, jekk jadottawx difiża komuni jew le.
      Xejn f’dan it-Titolu ma jaffettwa jew jippreġudika l-pożizzjoni jew il-politika ta’ kwalunkwe Stat Membru ieħor dwar is-sigurtà u d-difiża.
      Huwa wkoll għal kull Stat Membru li jiddeċiedi, f’konformità mad-dispożizzjonijiet tat-Trattat ta’ Lisbona u ma’ kwalunkwe rekwiżit legali domestiku, jekk jipparteċipax f’kooperazzjoni strutturata permanenti jew fl-Aġenzija Ewropea għad-Difiża.
      It-Trattat ta’ Lisbona ma jipprevedix il-ħolqien ta’ armata Ewropea jew lieva għal kwalunkwe formazzjoni militari.
      Huwa ma jaffettwax id-dritt tal-Irlanda jew ta’ kwalunkwe Stat Membru ieħor li jiddetermina n-natura u l-volum tan-nefqa tiegħu għad-difiża u s-sigurtà u n-natura tal-kapaċitajiet ta’ difiża tiegħu.
      Ser ikun għall-Irlanda jew għal kwalunkwe Stat Membru ieħor, li jiddeċiedu, f’konformità ma’ kwalunkwe rekwiżit legali domestiku, jekk jipparteċipawx fi kwalunkwe operazzjoni militari jew le.
      TITOLU IV

         DISPOŻIZZJONIJIET FINALI

      Artikolu 4
      Dan il-Protokoll għandu jibqa’ miftuħ għall-iffirmar mill-Partijiet Kontraenti Għolja sat-30 ta’ Ġunju 2012.
      Dan il-Protokoll għandu jiġi ratifikat mill-Partijiet Kontraenti Għolja, u mir-Repubblika tal-Kroazja, fil-każ li dan il-Protokoll ma jkunx daħal fis-seħħ sad-data tal-adeżjoni tar-Repubblika tal-Kroazja mal-Unjoni Ewropea, f’konformità mar-rekwiżiti kostituzzjonali rispettivi tagħhom. L-istrumenti ta’ ratifika għandhom jiġu depożitati mal-Gvern tar-Repubblika Taljana.
      Dan il-Protokoll għandu jidħol fis-seħħ, jekk ikun possibbli, fit-30 ta’ Ġunju 2013, bil-kondizzjoni li jkunu ġew depożitati l-istrumenti ta’ ratifika kollha, jew, fin-nuqqas ta’ dan, fl-ewwel jum tax-xahar wara d-depożitu tal-istrument ta’ ratifika mill-aħħar Stat Membru li jieħu dan il-pass.
      Artikolu 5
      Dan il-Protokoll, imfassal f’oriġinal wieħed bil-lingwa Bulgara, Ċeka, Daniża, Estonjana, Finlandiża, Franċiża, Ġermaniża, Griega, Ingliża, Irlandiża, Latvjana, Litwana, Maltija, Olandiża, Pollakka, Portugiża, Rumena, Slovakka, Slovena, Spanjola, Svediża, Taljana u Ungeriża, bit-test ta’ kull waħda ugwalment awtentiku, għandu jiġi depożitat fl-arkivji tal-Gvern tar-Repubblika Taljana, li għandu jibgħat kopja ċertifikata lil kull wieħed mill-gvernijiet tal-Istati Membri l-oħrajn.
      Ladarba r-Repubblika tal-Kroazja tkun intrabtet b’dan il-Protokoll f’konformità mal-Artikolu 2 tal-Att dwar il-kondizzjonijiet tal-adeżjoni tar-Repubblika tal-Kroazja, it-test Kroat ta’ dan il-Protokoll, li jkun awtentiku daqs it-testi msemmija fl-ewwel paragrafu, għandu wkoll jiġi depożitat fl-arkivji tal-Gvern tar-Repubblika Taljana, li għandu jibgħat kopja ċertifikata lil kull wieħed mill-gvernijiet tal-Istati Membri l-oħrajn.

         B’XHIEDA TA’ DAN, il-Plenipotenzjarji sottoskritti ffirmaw dan il-Protokoll.
         Съставено в Брюксел на тринадесети юни две хиляди и дванадесета година.
         Hecho en Bruselas, el trece de junio de dos mil doce.
         V Bruselu dne třináctého června dva tisíce dvanáct.
         Udfærdiget i Bruxelles den trettende juni to tusind og tolv.
         Geschehen zu Brüssel am dreizehnten Juni zweitausendzwölf.
         Kahe tuhande kaheteistkümnenda aasta juunikuu kolmeteistkümnendal päeval Brüsselis.
         Έγινε στις Βρυξέλλες, στις δέκα τρεις Ιουνίου δύο χιλιάδες δώδεκα.
         Done at Brussels on the thirteenth day of June in the year two thousand and twelve.
         Fait à Bruxelles, le treize juin deux mille douze.
         Arna dhéanamh sa Bhruiséil, an tríú lá déag de Mheitheamh an bhliain dhá mhíle agus a dó dhéag.
         Fatto a Bruxelles, addì tredici giugno duemiladodici.
         Briselē, divi tūkstoši divpadsmitā gada trīspadsmitajā jūnijā.
         Priimta du tūkstančiai dvyliktų metų birželio tryliktą dieną Briuselyje.
         Kelt Brüsszelben, a kétezer-tizenkettedik év június havának tizenharmadik napján.
         Magħmul fi Brussell, fit-tlettax-il jum ta’ Ġunju tas-sena elfejn u tnax.
         Gedaan te Brussel, de dertiende juni tweeduizend twaalf.
         Sporządzono w Brukseli dnia trzynastego czerwca roku dwa tysiące dwunastego.
         Feito em Bruxelas, em treze de junho de dois mil e doze.
         Întocmit la Bruxelles la treisprezece iunie două mii doisprezece.
         V Bruseli dňa trinásteho júna dvetisícdvanásť.
         V Bruslju, dne trinajstega junija leta dva tisoč dvanajst.
         Tehty Brysselissä kolmantenatoista päivänä kesäkuuta vuonna kaksituhattakaksitoista.
         Som skedde i Bryssel den trettonde juni tjugohundratolv.

            Voor het Koninkrijk België
            Pour le Royaume de Belgique
            Für das Königreich Belgien

            Deze handtekening verbindt eveneens de Vlaamse Gemeenschap, de Franse Gemeenschap, de Duitstalige Gemeenschap, het Vlaamse Gewest, het Waalse Gewest en het Brussels Hoofdstedelijk Gewest.
            Cette signature engage également la Communauté française, la Communauté flamande, la Communauté germanophone, la Région wallone, la Région flamande et la Région de Bruxelles-Capitale.
            Diese Unterschrift bindet zugleich die Deutschsprachige Gemeinschaft, die Flämische Gemeinschaft, die Französische Gemeinschaft, die Wallonische Region, die Flämische Region und die Region Brüssel-Hauptstadt.

            За Република България

            Za Českou republiku

            For Kongeriget Danmark

            Für die Bundesrepublik Deutschland

            Eesti Vabariigi nimel

            Thar cheann Na hÉireann
            For Ireland

            Για την Ελληνική Δημοκρατία

            Por el Reino de España

            Pour la République française

            Per la Repubblica italiana

            Για την Κυπριακή Δημοκρατία

            Latvijas Republikas vārdā –

            Lietuvos Respublikos vardu

            Pour le Grand-Duché de Luxembourg

            Magyarország részéről

            Għal Malta

            Voor het Koninkrijk der Nederlanden

            Für die Republik Österreich

            W imieniu Rzeczypospolitej Polskiej

            Pela República Portuguesa

            Pentru România

            Za Republiko Slovenijo

            Za Slovenskú republiku

            Suomen tasavallan puolesta
            För Republiken Finland

            För Konungariket Sverige

            For the United Kingdom of Great Britain and Northern Ireland


title: 2012/554/UE: Deċiżjoni tal-Parlament Ewropew tal- 10 ta’ Mejju 2012 dwar il-kwittanza għall-implimentazzjoni tal-baġit ġenerali tal-Unjoni Ewropea għas-sena finanzjarja 2010, Taqsima IV — Il-Qorti tal-Ġustizzja#Riżoluzzjoni tal-Parlament Ewropew tal- 10 ta’ Mejju 2012 li tinkludi kummenti li jagħmlu parti integrali mid-deċiżjoni dwar il-kwittanza għall-implimentazzjoni tal-baġit ġenerali tal-Unjoni Ewropea għas-sena finanzjarja 2010, Taqsima IV — Il-Qorti tal-Ġustizzja

text:
               17.10.2012

               MT

               Il-Ġurnal Uffiċjali tal-Unjoni Ewropea

               L 286/100

         DEĊIŻJONI TAL-PARLAMENT EWROPEW
   tal-10 ta’ Mejju 2012
   dwar il-kwittanza għall-implimentazzjoni tal-baġit ġenerali tal-Unjoni Ewropea għas-sena finanzjarja 2010, Taqsima IV — Il-Qorti tal-Ġustizzja
   (2012/554/UE)
   IL-PARLAMENT EWROPEW,

               —

               wara li kkunsidra l-baġit ġenerali tal-Unjoni Ewropea għas-sena finanzjarja 2010 (1),

               —

               wara li kkunsidra l-kontijiet annwali tal-Unjoni Ewropea għas-sena finanzjarja 2010 (COM(2011) 473 — C7-0259/2011) (2),

               —

               wara li kkunsidra r-rapport annwali tal-Qorti tal-Ġustizzja għall-awtorità ta’ kwittanza dwar il-verifiki interni mwettqa fis-sena 2010,

               —

               wara li kkunsidra r-rapport annwali tal-Qorti tal-Awdituri dwar l-implimentazzjoni tal-baġit għas-sena finanzjarja 2010, flimkien mat-tweġibiet tal-istituzzjonijiet li jkunu qed jiġu verifikati (3),

               —

               wara li kkunsidra d-dikjarazzjoni ta’ assigurazzjoni (4) dwar l-affidabilità tal-kontijiet, kif ukoll il-legalità u r-regolarità tat-tranżazzjonijiet li fuqhom hija bbażata, ipprovduta mill-Qorti tal-Awdituri għas-sena finanzjarja 2010 skont l-Artikolu 287 tat-Trattat dwar il-Funzjonament tal-Unjoni Ewropea,

               —

               wara li kkunsidra tal-Artikolu 314(10), u l-Artikoli 317, 318 u 319 tat-Trattat dwar il-Funzjonament tal-Unjoni Ewropea,

               —

               wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (5), u b’mod partikulari l-Artikoli 50, 86, 145, 146 u 147 tiegħu,

               —

               wara li kkunsidra r-Regola 77 u l-Anness VI tar-Regoli ta’ Proċedura tiegħu,

               —

               wara li kkunsidra r-rapport tal-Kumitat għall-Kontroll tal-Baġit (A7-0088/2012),

               1.

               Jagħti l-kwittanza lir-Reġistratur tal-Qorti tal-Ġustizzja dwar l-implimentazzjoni tal-baġit tal-Qorti tal-Ġustizzja għas-sena finanzjarja 2010;

               2.

               Jippreżenta l-kummenti tiegħu fir-riżoluzzjoni t’hawn taħt;

               3.

               Jagħti istruzzjonijiet lill-President tiegħu biex jgħaddi din id-deciżjoni u r-riżoluzzjoni li hi parti integrali minnha lill-Kunsill, lill-Kummissjoni, lill-Qorti tal-Ġustizzja tal-Unjoni Ewropea, lill-Qorti tal-Awdituri, lill-Ombudsman Ewropew u lill-Kontrollur Ewropew għall-Protezzjoni tad-Data, u biex jiżgura li tiġi ppubblikata f’Il-Ġurnal Uffiċjali tal-Unjoni Ewropea (serje L).

            Il-President

         Martin SCHULZ

            Is-Segretarju Ġenerali

         Klaus WELLE

      (1)  ĠU L 64, 12.3.2010.

      (2)  ĠU C 332, 14.11.2011, p. 1.

      (3)  ĠU C 326, 10.11.2011, p. 1.

      (4)  ĠU C 332, 14.11.2011, p. 134.

      (5)  ĠU L 248, 16.9.2002, p. 1.

      RIŻOLUZZJONI TAL-PARLAMENT EWROPEW
      tal-10 ta’ Mejju 2012
      li tinkludi kummenti li jagħmlu parti integrali mid-deċiżjoni dwar il-kwittanza għall-implimentazzjoni tal-baġit ġenerali tal-Unjoni Ewropea għas-sena finanzjarja 2010, Taqsima IV — Il-Qorti tal-Ġustizzja
      IL-PARLAMENT EWROPEW,

                  —

                  wara li kkunsidra l-baġit ġenerali tal-Unjoni Ewropea għas-sena finanzjarja 2010 (1),

                  —

                  wara li kkunsidra l-kontijiet annwali tal-Unjoni Ewropea għas-sena finanzjarja 2010 (COM(2011) 473 — C7-0259/2011) (2),

                  —

                  wara li kkunsidra r-rapport annwali tal-Qorti tal-Ġustizzja għall-awtorità ta’ kwittanza dwar il-verifiki interni mwettqa fis-sena 2010,

                  —

                  wara li kkunsidra r-rapport annwali tal-Qorti tal-Awdituri dwar l-implimentazzjoni tal-baġit għas-sena finanzjarja 2010, flimkien mat-tweġibiet tal-istituzzjonijiet li jkunu qed jiġu verifikati (3),

                  —

                  wara li kkunsidra d-dikjarazzjoni ta’ assigurazzjoni (4) dwar l-affidabilità tal-kontijiet kif ukoll il-legalità u r-regolarità tat-tranżazzjonijiet li fuqhom hija bbażata, ipprovduta mill-Qorti tal-Awdituri għas-sena finanzjarja 2010 skont l-Artikolu 287 tat-Trattat dwar il-Funzjonament tal-Unjoni Ewropea,

                  —

                  wara li kkunsidra tal-Artikolu 314(10), u l-Artikoli 317, 318 u 319 tat-Trattat dwar il-Funzjonament tal-Unjoni Ewropea,

                  —

                  wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (5), u b’mod partikulari l-Artikoli 50, 86, 145, 146 u 147 tiegħu,

                  —

                  wara li kkunsidra r-Regola 77 u l-Anness VI tar-Regoli ta’ Proċedura tiegħu,

                  —

                  wara li kkunsidra r-rapport tal-Kumitat għall-Kontroll tal-Baġit (A7-0088/2012),

                  1.

                  Jenfasizza li r-rapport annwali tagħha tal-2010 l-Qorti tal-Awdituri kkonstatat li: “m’għandha l-ebda osservazzjoni x’tagħmel dwar il-Qorti tal-Ġustizzja.” (paragrafu 7.23);

                  2.

                  Jilqa’ pożittivament il-fatt li l-Qorti tal-Awdituri stimat li, abbażi tax-xogħol tal-awditjar tagħha, il-pagamenti għas-sena li ntemmet fil-31 ta’ Diċembru 2010 għan-nefqa amministrattiva u nefqa oħra tal-istituzzjonijiet u tal-korpi kienu ħielsa minn żbalji materjali; ir-rata ta’ żball l-aktar probabbli hija valutata, fis-settur “nefqa amministrattiva” ġeneralment għal 0,4 % (paragrafi 7.9 u 7.10);

                  3.

                  Iqis li fl-2010, il-Qorti tal-Ġustizzja kellha approprjazzjonijiet għall-impenji li ammontaw għal total ta’ EUR 331 000 000 (EUR 318 000 000 fl-2009), u li r-rata ta’ implimentazzjoni ta’ dawn l-approprjazzjonijiet kienet 97,9 % (98,5 % fl-2009); jenfasizza li l-baġit tal-Qorti tal-Ġustizzja huwa purament amministrattiv, u jonfoq 75 % għall-persuni li jaħdmu mal-istituzzjoni u 25 % għall-bini, l-għamara, it-tagħmir u n-nefqiet varji għall-operat amministrattiv;

                  4.

                  Ifakkar li fl-2009, il-Qorti tal-Ġustizzja kienet sottoposta għal valutazzjoni bir-reqqa tas-sistemi ta’ kontroll u ta’ sorveljanza; jenfasizza li l-Qorti tal-Awdituri kkonstatat li s-sistemi ta’ kontroll u ta’ sorveljanza eżistenti ħadmu b’mod effikaċi biex jidentifikaw l-iżbalji u l-eċċezzjonijiet possibbli;

                  5.

                  Ifakkar ukoll li l-Qorti tal-Awdituri osservat, fl-2009, li l-Qorti tal-Ġustizzja ma pprevedietx l-iskadenza ta’ kuntratt qafas; jinnota l-ispjegazzjonijiet mogħtija mill-Qorti tal-Ġustizzja fir-rapport annwali ta’ attività tagħha tal-2010 (6) dwar il-legalità tal-proċedura magħżula; josserva li t-tisħiħ tal-ġestjoni tal-data dwar il-kuntratti fis-sistema integrata ta’ ġestjoni SAP (strument ta’ ġestjoni baġitarja u finanzjarja) għandu jippermetti li tiġi evitat sitwazzjoni simili fil-ġejjieni;

                  6.

                  Jinnota b’sodisfazzjon li d-direttorat tal-interpretazzjoni implimentat ir-rakkomandazzjonijiet tal-awditur intern dwar il-ġestjoni tal-interpretazzjoni u tal-infiq relatat mal-interpreti esterni u li l-funzjonament tajjeb se jkun sottopost għal verifika ulterjuri;

                  7.

                  Jieħu nota tal-fatt li d-Direttorat Ġenerali tal-Infrastruttura stabbilixxa pjan ta’ azzjoni fl-2009 biex jimplimenta r-rakkomandazzjonijiet ewlenin tal-awditur intern dwar il-ġestjoni u l-konservazzjoni tal-opri tal-arti; jixtieq jinżamm infurmat bil-progress milħuq fir-rapport annwali ta’ attività 2011;

                  8.

                  Jieħu nota tal-fatt li s-servizz kompetenti wettaq żewġ eżerċizzji ta’ awditjar interni dwar il-ġestjoni tal-likwidità, tal-kontijiet bankarji u tal-implimentazzjoni tal-pagamenti kif ukoll dwar il-gratifiki per diem; jixtieq jinżamm infurmat bl-istabbiliment tar-rakkomandazzjonijiet fil-qafas tar-rapport annwali ta’ attività;

                  9.

                  Jifraħ li l-iżvilupp tal-applikazzjoni “e-Curia”, li tippermetti l-preżentazzjoni u n-notifika tal-atti proċedurali b’mezz elettroniku, jiġifieri li daħlet f’fażi ta’ prova fl-2010, ma’ żewġ Stati Membri; l-applikazzjoni “e-Curia” sejra tippermetti, maż-żmien, it-tneħħija ta’ parti kbira ta’ skambju ta’ korrispondenza, id-diġitalizzazzjoni tal-atti proċedurali deħlin u ħerġin u l-ottimizzazzjoni tal-flussi ta’ xogħol interni;

                  10.

                  Jinnota b’sodisfazzjoni li l-Qorti tal-Ġustizzja eżaminat il-kwistjoni tal-interpretazzjoni fir-rapport annwali ta’ attività tagħha tal-2010 kif kien talab il-Parlament fir-riżoluzzjoni tiegħu tal-10 ta’ Mejju 2011 (7) dwar il-kwittanza għas-sena finanzjarja 2009 (paragrafu 14); jinnota żieda konsiderevoli fl-għadd ta’ seduti (+ 27 %), marbuta prinċipalment mat-tkabbir u mad-dħul fis-seħħ tat-Trattat ta’ Lisbona:

                     Għadd ta’ seduti
                      (8)

                              2004

                              2005

                              2006

                              2007

                              2008

                              2009

                              2010

                              smigħ

                              350

                              411

                              366

                              369

                              517

                              454

                              520

                              laqgħat oħra

                              63

                              51

                              78

                              54

                              30

                              37

                              102

                              total ta’ seduti

                              413

                              462

                              444

                              423

                              547

                              491

                              622

                  11.

                  Jenfasizza, fil-kuntest tal-ġestjoni u tar-reklutaġġ tal-interpreti, l-importanza tal-kooperazzjoni interistituzzjonali;

                  12.

                  Jinnota b’sodisfazzjon li l-Qorti tal-Ġustizzja ressqet lill-awtoritajiet baġitarji, f’April 2011, pjan aġġornat ta’ investimenti immobiljari 2011-2013, immexxi minn żewġ objettivi prinċipali: minn naħa, li titlaqqa’ t-totalità tas-servizzi tal-Qorti tal-Ġustizzja f’post uniku u, min-naħa l-oħra, li ssir sid il-bini; josserva li l-kost tal-kostruzzjoni huwa stmat madwar EUR 355 300 000 li minnu għad iridu jiġu kkonsolidati madwar EUR 40 000 000 fi tmiem l-2010;

                  13.

                  Jinsab sodisfatt li l-istatistika ġudizzjarja tal-Qorti tal-Ġustizzja għas-sena 2010 tidentifika, b’mod globali, produttività qawwija u titjib tal-effikaċja f’dak li għandu x’jaqsam maż-żmien tal-proċeduri: 16,1 xhur għar-rinviji għal deċiżjoni preliminari, 16,7 xhur għar-rikorsi diretti (meta mqabbla ma’ 17,1 xhur fl-2009), 14,3 xhur għall-appelli (meta mqabbla ma’ 15,4 xhur fl-2009);

                  14.

                  Jawspika li jkun jista’ jara kontinwazzjoni ulterjuri tat-tendenza ta’ tnaqqis fit-tul ta’ żmien tal-proċeduri; iqis, f’dan ir-rigward, li r-riorganizzazzjoni interna u r-riassenjazzjoni tal-persunal speċjalizzat fil-qasam ta’ kompetenza tagħhom tista’ tkun ta’ benefiċċju għal dan l-objettiv;

                  15.

                  Jinsab inkwetat biż-żieda qawwija tal-għadd ta’ kawżi ġodda (631 fl-2010) quddiem il-Qorti tal-Ġustizzja, filwaqt li, fl-istess ħin, l-għadd ta’ kawżi magħluqa baqa’ stabbli; jikkonstata wkoll li l-għadd ta’ kawżi pendenti quddiem il-Qorti tal-Ġustizzja tela’ għal 799 għas-sena inkwistjoni u dan minkejja li t-tul ta’ żmien medju tal-proċeduri jinsab fil-livell l-aktar baxx, jiġifieri 16,1 xhur għal kull proċedura:

                     Attivitajiet ġenerali tal-Qorti tal-Ġustizzja
                      (9)

                              kawżi

                              2006

                              2007

                              2008

                              2009

                              2010

                              ġodda

                              537

                              581

                              593

                              562

                              631

                              magħluqa

                              546

                              570

                              567

                              588

                              574

                              pendenti

                              731

                              742

                              768

                              742

                              799

                  16.

                  Josserva bi tħassib iż-żieda qawwija tal-għadd ta’ kawżi ġodda (636 fl-2010) quddiem it-Tribunal; jikkonstata li l-għadd ta’ kawżi magħluqa qiegħed kemxejn jonqos; madankollu, l-għadd ta’ kawżi pendenti quddiem it-Tribunal laħaq 1 300, u dan minkejja t-tnaqqis tat-tul ta’ żmien medju ta’ proċedura (27,2 xhur fl-2009; 24,7 xhur fl-2010);

                     Attivitajiet ġenerali tat-Tribunal
                      (10)

                              kawżi

                              2006

                              2007

                              2008

                              2009

                              2010

                              ġodda

                              432

                              522

                              629

                              568

                              636

                              magħluqa

                              436

                              397

                              605

                              555

                              527

                              pendenti

                              1 029

                              1 154

                              1 178

                              1 191

                              1 300

                  17.

                  Jappoġġa, b’hekk, l-inizjattiva tal-Qorti tal-Ġustizzja li ppreżentat, fl-aħħar ta’ Marzu 2011, liż-żewġ fergħat tal-awtorità leġiżlattiva, proposta ta’ riforma tal-Istatut tagħha (ir-riforma kienet tipprevedi partikolarment il-ħatra ta’ 12-il imħallef ieħor fit-Tribunal); din l-inizjattiva għandha titmexxa bl-aktar mod kosteffikaċi possibbli ta’ implimentazzjoni; jittama li l-miżuri strutturali se jkunu jistgħu jiġu approvati fil-bidu tal-2012 fid-dawl tal-implimentazzjoni tagħhom malli jkun possibbli fl-istess sena;

                  18.

                  Jispera li r-rapport annwali ta’ attività jipprovdi wkoll tabella eżawrjenti tar-riżorsi umani kollha għad-dispożizzjoni tal-Qorti tal-Ġustizzja, imqassma skont il-kategorija, il-grad, is-sess, il-parteċipazzjoni fit-taħriġ professjonali u ċ-ċittadinanza; jifraħ diġà, madankollu, bin-natura eżawrjenti tal-informazzjoni mogħtija mill-Qorti tal-Ġustizzja fir-rapport annwali ta’ attività tagħha dwar il-ġestjoni tal-persunal tagħha, kif ukoll bit-tweġiba lill-mistoqsijiet supplimentari tal-Parlament rigward dan is-suġġett; jitlob li din l-informazzjoni, minn issa ‘l quddiem, tkun inkluża awtomatikament fir-rapport tagħha u li tinforma wkoll bir-riżultati tal-użu min-naħa tal-persunal tagħha kemm tat-telexogħol kif ukoll tal-ħinijiet flessibbli.

         (1)  ĠU L 64, 12.3.2010.

         (2)  ĠU C 332, 14.11.2011, p. 1.

         (3)  ĠU C 326, 10.11.2011, p. 1.

         (4)  ĠU C 332, 14.11.2011, p. 134.

         (5)  ĠU L 248, 16.9.2002, p. 1.

         (6)  Rapport Annwali ta’ Attività 2010, p. 91.

         (7)  ĠU L 250, 27.9.2011, p. 90.

         (8)  Rapport Annwali ta’ Attività 2010, p. 54.

         (9)  Rapport Annwali ta’ Attività 2010, p. 6.

         (10)  Rapport Annwali ta’ Attività 2010, p. 8.


title: 2013/592/UE: Deċiżjoni tal-Parlament Ewropew tas- 17 ta’ April 2013 dwar il-kwittanza għall-implimentazzjoni tal-baġit tal-Aġenzija Ewropea tal-Ferroviji għas-sena finanzjarja 2011#Riżoluzzjoni tal-Parlament Ewropew tas- 17 ta’ April 2013 li tinkludi l-kummenti li jagħmlu parti integrali mid-deċiżjoni dwar il-kwittanza għall-implimentazzjoni tal-baġit tal-Aġenzija Ewropea tal-Ferroviji għas-sena finanzjarja 2011

text:
               16.11.2013

               MT

               Il-Ġurnal Uffiċjali tal-Unjoni Ewropea

               L 308/277

         DEĊIŻJONI TAL-PARLAMENT EWROPEW
   tas-17 ta’ April 2013
   dwar il-kwittanza għall-implimentazzjoni tal-baġit tal-Aġenzija Ewropea tal-Ferroviji għas-sena finanzjarja 2011
   (2013/592/UE)
   IL-PARLAMENT EWROPEW,

               —

               wara li kkunsidra l-kontijiet annwali definittivi tal-Aġenzija Ferrovjarja Ewropea għas-sena finanzjarja 2011,

               —

               wara li kkunsidra r-rapport tal-Qorti tal-Awdituri dwar il-kontijiet annwali tal-Aġenzija Ferrovjarja Ewropea għas-sena finanzjarja 2011, flimkien mat-tweġibiet tal-Aġenzija (1),

               —

               wara li kkunsidra r-rakkomandazzjoni tal-Kunsill tal-12 ta’ Frar 2013 (05753/2013 — C7–0041/2013),

               —

               wara li kkunsidra l-Artikolu 319 tat-Trattat dwar il-Funzjonament tal-Unjoni Ewropea,

               —

               wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (2), u b’mod partikolari l-Artikolu 185 tiegħu,

               —

               wara li kkunsidra r-Regolament (UE, Euratom) Nru 966/2012 tal-Parlament Ewropew u tal-Kunsill tal-25 ta’ Ottubru 2012 dwar ir-regoli finanzjarji applikabbli għall-baġit ġenerali tal-Unjoni u li jħassar ir-Regolament tal-Kunsill (KE, Euratom) Nru 1605/2002 (3), u b’mod partikolari l-Artikolu 208 tiegħu,

               —

               wara li kkunsidra r-Regolament (KE) Nru 881/2004 tal-Parlament Ewropew u tal-Kunsill tal-29 ta’ April 2004 li jistabbilixxi Aġenzija Ewropea tal-Ferroviji (ir-Regolament tal-Aġenzija) (4), u b’mod partikolari l-Artikolu 39 tiegħu,

               —

               wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta’ Novembru 2002 dwar ir-Regolament Finanzjarju strutturali għall-entitajiet imsemmijin fl-Artikolu 185 tar-Regolament tal-Kunsill (KE, Euratom) Nru 1605/2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (5), u b’mod partikolari l-Artikolu 94 tiegħu,

               —

               wara li kkunsidra l-Artikolu 77 u l-Anness VI tar-Regoli ta’ Proċedura tiegħu,

               —

               wara li kkunsidra r-rapport tal-Kumitat għall-Kontroll tal-Baġit u l-opinjoni tal-Kumitat għat-Trasport u t-Turiżmu (A7-0103/2013),

               1.

               Jagħti l-kwittanza lid-Direttur Eżekuttiv tal-Aġenzija Ferrovjarja Ewropea għall-implimentazzjoni tal-baġit tal-Aġenzija għas-sena finanzjarja 2011;

               2.

               Jippreżenta l-kummenti tiegħu fir-riżoluzzjoni t’hawn taħt;

               3.

               Jagħti istruzzjonijiet lill-President tiegħu biex jgħaddi din id-deciżjoni, kif ukoll ir-riżoluzzjoni li hi parti integrali minnha, lid-Direttur Eżekuttiv tal-Aġenzija Ferrovjarja Ewropea, lill-Kunsill, lill-Kummissjoni u lill-Qorti tal-Awdituri, u biex jiżgura li jiġu ppubblikati f’Il-Ġurnal Uffiċjali tal-Unjoni Ewropea (serje L).

            Il-President

         Martin SCHULZ

            Is-Segretarju Ġenerali

         Klaus WELLE

      (1)  ĠU C 388, 15.12.2012, p. 145.

      (2)  ĠU L 248, 16.9.2002, p. 1.

      (3)  ĠU L 298, 26.10.2012, p. 1.

      (4)  ĠU L 164, 30.4.2004, p. 1.

      (5)  ĠU L 357, 31.12.2002, p. 72.

      RIŻOLUZZJONI TAL-PARLAMENT EWROPEW
      tas-17 ta’ April 2013
      li tinkludi l-kummenti li jagħmlu parti integrali mid-deċiżjoni dwar il-kwittanza għall-implimentazzjoni tal-baġit tal-Aġenzija Ewropea tal-Ferroviji għas-sena finanzjarja 2011
      IL-PARLAMENT EWROPEW,

                  —

                  wara li kkunsidra l-kontijiet annwali definittivi tal-Aġenzija Ferrovjarja Ewropea għas-sena finanzjarja 2011,

                  —

                  wara li kkunsidra r-rapport tal-Qorti tal-Awdituri dwar il-kontijiet annwali tal-Aġenzija Ferrovjarja Ewropea għas-sena finanzjarja 2011, flimkien mat-tweġibiet tal-Aġenzija (1),

                  —

                  wara li kkunsidra r-rakkomandazzjoni tal-Kunsill tal-12 ta’ Frar 2013 (05753/2013 — C7–0041/2013),

                  —

                  wara li kkunsidra l-Artikolu 319 tat-Trattat dwar il-Funzjonament tal-Unjoni Ewropea,

                  —

                  wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (2), u b’mod partikolari l-Artikolu 185 tiegħu,

                  —

                  wara li kkunsidra r-Regolament (UE, Euratom) Nru 966/2012 tal-Parlament Ewropew u tal-Kunsill tal-25 ta’ Ottubru 2012 dwar ir-regoli finanzjarji applikabbli għall-baġit ġenerali tal-Unjoni u li jħassar ir-Regolament tal-Kunsill (KE, Euratom) Nru 1605/2002 (3), u b’mod partikolari l-Artikolu 208 tiegħu,

                  —

                  wara li kkunsidra r-Regolament (KE) Nru 881/2004 tal-Parlament Ewropew u tal-Kunsill tal-29 ta’ April 2004 li jistabbilixxi Aġenzija Ewropea tal-Ferroviji (ir-Regolament tal-Aġenzija) (4), u b’mod partikolari l-Artikolu 39 tiegħu,

                  —

                  wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta’ Novembru 2002 dwar ir-Regolament Finanzjarju strutturali għall-entitajiet imsemmijin fl-Artikolu 185 tar-Regolament (KE, Euratom) Nru 1605/2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (5), u b’mod partikolari l-Artikolu 94 tiegħu,

                  —

                  wara li kkunsidra l-Artikolu 77 u l-Anness VI tar-Regoli ta’ Proċedura tiegħu,

                  —

                  wara li kkunsidra r-rapport tal-Kumitat għall-Kontroll tal-Baġit u l-opinjoni tal-Kumitat għat-Trasport u t-Turiżmu (A7-0103/2013),

                  A.

                  billi l-Qorti Ewropea tal-Awdituri ddikjarat li kisbet assigurazzjoni raġonevoli li l-kontijiet annwali tal-Aġenzija Ferrovjarja Ewropa (“l-Aġenzija”) għas-sena finanzjarja 2011 huma affidabbli, u li l-operazzjonijiet li jaqgħu taħthom huma legali u regolari,

                  B.

                  billi fl-10 ta’ Mejju 2012, il-Parlament ta l-kwittanza lid-Direttur Eżekuttiv tal-Aġenzija għall-implimentazzjoni tal-baġit tal-Aġenzija għas-sena finanzjarja 2010 (6), u fir-riżoluzzjoni tiegħu li takkumpanja d-deċiżjoni dwar il-kwittanza, fost affarijiet oħra:

                              —

                              iddispjaċih li l-iżbalji fil-previżjonijiet baġitarji rriżultaw fil-kanċellazzjoni jew fid-dewmien ta’ ċerti investimenti; ħeġġeġ lill-Aġenzija tinforma immedjatament lill-awtorità ta’ kwittanza bil-miżuri implimentati sabiex ikun jista’ jsir tbassir aħjar tal-infiq,

                              —

                              fakkar li l-Aġenzija, fis-snin finanzjarji 2008 u 2009, ukoll kienet riportat approprjazzjonijiet f’ammonti konsiderevoli għal fuq is-sena finanzjarja 2010; kien tal-fehma li dak il-ksur serju tal-prinċipju baġitarju tal-annwalità ma jistax jiġi aċċettat aktar fil-futur u li l-kwittanza f’okkażjoni oħra għandha tiġi rrifjutata, f’każ ta’ ksur ieħor ta’ dak il-prinċipju baġitarju; talab lill-Aġenzija tieħu mingħajr dewmien il-miżuri meħtieġa għat-titjib tas-sitwazzjoni,

                              —

                              kien tal-opinjoni li l-Aġenzija ma indirizzatx b’mod adegwat il-problema tal-approprjazzjonijiet li ġew riportati minn sena għall-oħra; fakkar fl-importanza tal-prinċipju baġitarju ta’ annwalità; stieden lill-Aġenzija tinforma l-awtorità tal-kwittanza dwar azzjonijiet li ttieħdu biex titjieb l-implimentazzjoni tal-baġit annwali u jitnaqqsu r-riporti tal-approprjazzjonijiet tal-baġit,

                              —

                              ħeġġeġ lill-Aġenzija toħloq pjan pluriennali li jittraduċi objettivi fit-tul f’kompiti multiannwali u indikaturi prinċipali tal-prestazzjoni assoċjati; enfasizza li dan se jżomm il-partijiet interessati informati aħjar dwar l-objettivi jew l-attivitajiet, il-prijoritajiet strateġiċi u l-allokazzjoni tar-riżorsi,

                              —

                              stieden lill-Aġenzija timplimenta r-rakkomandazzjonijiet tas-Servizz tal-Awditjar Intern (IAS) relatati mal-verifika dwar il-ġestjoni tar-riżorsi umani li saret mill-IAS fl-2009,

                  C.

                  billi, skont ir-rapport dwar il-kontijiet annwali tal-Aġenzija għall-2011 (7), il-baġit tal-Aġenzija għas-sena 2011 kien jammonta għal EUR 25 988 665, meta mqabblel ma’ EUR 24 147 240 fl-2010, li jirrappreżenta żieda ta’ 7,62 % meta mqabbel mas-sena preċedenti,

         Ġestjoni baġitarja u finanzjarja

                  1.

                  Josserva li fir-Rapport Annwali ta’ Attività tal-Aġenzija ġie impenjat 95 % tal-approprjazzjonijiet u li 81 % ntuża għall-pagamenti; jikkonstata partikolarment li:

                              —

                              fit-Titolu I “Nefqa għall-persunal”, l-approprjazzjonijiet totali impenjati ammontaw għal EUR 15 930 664 (100 %), 99 % minnhom intuża għall-eżekuzzjoni ta’ pagamenti (EUR 15 710 948) filwaqt li 1 % tal-approprjazzjonijiet ġie riportat għall-2012 (EUR 219 716);

                              —

                              fit-Titolu II “Nefqa amministrattiva”, l-approprjazzjonijiet totali impenjati ammontaw għal EUR 2 212 548 (kważi 100 %), 75 % minnhom intuża għall-eżekuzzjoni ta’ pagamenti (EUR 1 649 635) filwaqt li 25 % tal-approprjazzjonijiet ġie riportat għall-2012 (EUR 562 913);

                              —

                              fit-Titolu III “Nefqa għall-operat”, l-approprjazzjonijiet totali impenjati ammontaw għal EUR 6 495 020 (83 %), 47 % minnhom intuża għall-eżekuzzjoni ta’ pagamenti (EUR 3 659 761) filwaqt li 36 % tal-approprjazzjonijiet ġie riportat għall-2012 (EUR 2 835 259);

                  2.

                  Jirrikonoxxi li l-livell tal-pagamenti quddiem l-approprjazzjonijiet baġitarji tjieb għat-titoli kollha, iżda jibqa’ baxx għat-Titolu III li jilħaq 47 % (39 % fl-2010); jesiġi li l-Aġenzija tadotta miżuri ulterjuri biex tittratta dan in-nuqqas, inkwantu din is-sitwazzjoni tikser il-prinċipju tal-annwalità tal-baġit u tirrapporta lura lill-awtorità baġitarja minnufih;

         Persunal

                  3.

                  Josserva mir-rapport tal-Qorti tal-Awdituri li l-Aġenzija se jkollha tissostitwixxi nofs il-persunal operattiv fil-perjodu 2013-2015; jistieden lill-Aġenzija tgħarraf lill-awtorità tal-kwittanza bl-azzjonijiet meħuda biex issib tarf din is-sitwazzjoni diffiċli li taf tħarbat b’mod gravi l-attivitajiet operattivi tal-Aġenzija;

         Żewġ postijiet

                  4.

                  Jieħu nota tal-fatt li l-Aġenzija tirrikonoxxi li l-użu ta’ żewġ postijiet iwassal għal ineffiċjenzi u spejjeż addizzjonali; josserva, barra minn hekk, li l-Aġenzija qiegħda tagħmel l-almu tagħha biex tnaqqas l-impatt negattiv tad-deċiżjoni dwar is-sede tal-Aġenzija;

                  5.

                  Jikkonstata mir-Rapport Annwali ta’ Attività li l-fażi preparatorja tal-proġett intiż li jżid il-kapaċità tas-sede ta’ Valenciennes tlestiet; josserva wkoll li t-titjib li għandu jsir lill-uffiċini ta’ Lille ġie pospost minħabba nuqqas ta’ riżorsi;

         Sistema kontabilistika

                  6.

                  Josserva, mir-Rapport Annwali ta’ Attività, li l-Aġenzija aġġornat il-Manwal għall-Proċeduri Finanzjarji tagħha skont il-moduli tal-kontabilità bbażata fuq id-dovuti, ABAC Workflow u ABAC Assets; jikkonstata, barra minn hekk, li l-modulu ABAC Assets ġie implimentat fl-2011;

                  7.

                  Japprezza l-implimentazzjoni, mill-1 ta’ Settembru 2010, min-naħa tal-Aġenzija ta’ sistema ċentralizzata għar-reġistrazzjoni tal-fatturi li jidħlu; jenfasizza l-bżonn ta’ tali miżura biex tiġi żgurata r-reġistrazzjoni fil-ħin tal-fatturi kollha u tikkontribwixxi biex tevita ttardjar fl-eżekuzzjoni tal-pagamenti;

         Riporti

                  8.

                  Jikkonstata mir-rapport tal-Qorti tal-Awdituri li l-approprjazzjonijiet riportati għall-2012 kienu jammontaw għal EUR 3 617 887; jistieden lill-Aġenzija tadotta miżuri ulterjuri biex tittratta dan in-nuqqas, inkwantu din is-sitwazzjoni tikser il-prinċipju tal-annwalità tal-baġit;

         Proċeduri ta’ reklutaġġ

                  9.

                  Jikkonstata mir-rapport tal-Qorti tal-Awdituri li l-Aġenzija tista’ ttejjeb il-proċeduri ta’ reklutaġġ tagħha biex tiggarantixxi bis-sħiħ it-trasparenza u t-trattament indaqs tal-kandidati; jistieden lill-Aġenzija tinforma lill-awtorità ta’ kwittanza dwar l-azzjonijiet meħuda sabiex jittejbu l-proċeduri ta’ reklutaġġ; iqis li wħud mid-dispożizzjonijiet tar-Regolamenti tal-Persunal jistgħu jkunu ta’ piż amministrattiv konsiderevoli; iħeġġeġ għalhekk lill-Kummissjoni tippermetti ċertu livell ta’ simplifikazzjoni skont l-Artikolu 110 tar-Regolamenti tal-Persunal fir-rigward tal-aġenziji;

                  10.

                  Jieħu nota mir-Rapport Annwali ta’ Attività tal-Aġenzija tal-fatt li ġie reklutat persunal skont il-previżjonijiet u li r-rata ta’ impjiegi vakanti hija 2,78 % fi tmiem is-sena; josserva wkoll li n-numru totali tal-persunal fi tmiem l-2011 kien ugwali għal 140 aġent temporanju u 14-il aġent ieħor (aġenti kuntrattwali u esperti nazzjonali sekondati);

         Kunflitti ta’ interess

                  11.

                  Jitlob lill-Aġenzija tistudja u tipprojbixxi kunflitti tal-interess potenzjali meta tkun qiegħda tirrekluta esperti u persunal mis-settur li twettaq is-superviżjoni tiegħu;

         Awditjar intern

                  12.

                  Jikkonstata minn kif indikat l-Aġenzija li fl-2011 is-Servizz tal-Awditjar Intern wettaq eżerċizzju ta’ awditjar bit-titolu “Ġestjoni tal-interoperabilità min-naħa ta’ esperti” biex jagħti assigurazzjoni raġonevoli tal-adegwatezza u tal-effikaċja tas-sistema ta’ kontroll intern għal dak li għandu x’jaqsam mal-ġestjoni tal-interoperabilità min-naħa ta’ esperti fi ħdan l-Aġenzija; josserva li, fuq il-bażi tar-riżultati, is-Servizz tal-Awditjar Intern ifformula sitt rakkomandazzjonijiet, tnejn minnhom huma kklassifikati bħala “importanti ħafna”, tlieta bħala “importanti” u waħda “awspikabbli”; jitlob lill-Aġenzija timplimenta r-rakkomandazzjonijiet tal-IAS u żżomm lill-awtorità ta’ kwittanza informata dwar l-azzjonijiet meħuda;

                  13.

                  Jilqa’ pożittivament l-inizjattiva tal-Aġenzija biex tinħoloq, fi tmiem l-2007, Kapaċità ta’ Awditjar Intern inkarigata li toffri sostenn u konsulenza lid-Direttur Eżekuttiv u lir-responsabbli maniġerjali dwar il-kontrolli interni, il-valutazzjoni tar-riskji u l-awditjar intern; josserva wkoll li matul l-2011 l-attività tal-Kapaċità ta’ Awditjar Intern kienet immirata li tassisti lil-livell maniġerjali fil-valutazzjoni annwali tas-16-il Standard ta’ Kontroll Intern, fir-reviżjoni tal-qafas ta’ ġestjoni tar-riskji, fil-koordinament tal-eżerċizzju ta’ valutazzjoni tar-riskji għall-2011 u fl-iżvilupp ta’ politika speċifika fil-qasam tal-ġestjoni tal-kunflitti ta’ interess fi ħdan l-Aġenzija;

                  14.

                  Jirreferi, għall-kummenti l-oħra ta’ natura orizzontali li jakkumpanjaw id-Deċiżjoni tiegħu dwar il-kwittanza, għar-riżoluzzjoni tiegħu tas-17 ta’ April 2013 (8) dwar il-prestazzjoni, il-ġestjoni finanzjarja u l-kontroll tal-aġenziji.

         (1)  ĠU C 388, 15.12.2012, p. 145.

         (2)  ĠU L 248, 16.9.2002, p. 1.

         (3)  ĠU L 298, 26.10.2012, p. 1.

         (4)  ĠU L 164, 30.4.2004, p. 1.

         (5)  ĠU L 357, 31.12.2002, p. 72.

         (6)  ĠU L 286, 17.10.2012, p. 229.

         (7)  Rapport dwar il-kontijiet annwali 2011, p. 6.

         (8)  Testi adottati, P7_TA(2013)0134 (Ara paġna 374 ta’ dan il-Ġurnal Uffiċjali).


title: Id-Deċiżjoni tal-Kunsill tal-21 ta' Ġunju 1989 dwar il-konklużjoni ta' Protokoll Supplimentari tal-Ftehim bejn il-Komunita Ekonomika Ewropea u l-Konfederazzjoni Żvizzera li ikkonċerna l-eliminazzjoni ta' restrizzjonijiet kwantitattivi eżistenti u l-prevenzjoni ta' restrizzjonijiet kwantitattivi ġodda li jaffettwaw esportazzjonijiet jew miżuri li għandhom effett ekwivalenti

text:
Avviż Legali Importanti

|

31989D0548

Official Journal L 295 , 13/10/1989 P. 0028 - 0028 Finnish special edition: Chapter 11 Volume 15 P. 0112  Swedish special edition: Chapter 11 Volume 15 P. 0112

		Id-Deċiżjoni tal-Kunsilltal-21 ta' Ġunju 1989dwar il-konklużjoni ta' Protokoll Supplimentari tal-Ftehim bejn il-Komunita Ekonomika Ewropea u l-Konfederazzjoni Żvizzera li ikkonċerna l-eliminazzjoni ta' restrizzjonijiet kwantitattivi eżistenti u l-prevenzjoni ta' restrizzjonijiet kwantitattivi ġodda li jaffettwaw esportazzjonijiet jew miżuri li għandhom effett ekwivalenti(89/548/KEE)IL-KUNSILL TAL-KOMUNITAJIET EWROPEJ,Wara li kunsidra t-Trattat li jistabbilixxi l-Komunità Ekonomika Ewropea, u b'mod partikolari l-Artikolu 113 tiegħu,Wara li kunsidra l-proposta tal-Kummissjoni,Billi l-Ftehim bejn il-Komunita Ekonomika Ewropea u l-Konfederazzjoni Żvizzera [1], iffirmat fi Brussell fit-22 ta' Lulju 1972, ma jipprovdix għall-projbizzjoni ta' restrizzjonijiet kwantitattivi li jaffettwaw esportazzjonijiet u miżuri li għandhom effett ekwivalenti;Billi huwa fl-interess tal-Komunita Ekonomika Ewropea u l-Konfederazzjoni Żvizzera li jippromwovu ċ-ċirkolazzjoni ħielsa ta' materji primi u merkanzija billi jneħħu xi restrizzjonijiet u miżuri bħal dawn u billi jipprevjenu l-ħolqien ta' restrizzjonijiet jew miżuri ġodda li jaffettwaw il-kummerċ tagħhom bejn xulxin;Billi huwa meħtieġ kemm li jsiru arranġamenti għal tneħħija f'fażijiet ta' restrizzjonijiet korrenti li jaffettwaw ċerti prodotti jew miżuri billi jkollhom effett ekwivalenti u kif ukoll li jiġi provvdut għal miżuri ta' salvagward fil-każ jew ta' esportazzjoni mill-ġdid lejn pajjiżi terzi kontra liema l-Parti fil-Kuntratt li qed jesporta jżomm restrizzjonijiet jew miżuri li għandhom effett ekwivalenti jew fil-każ ta' nuqqas serju ta' prodott partikolari;Billi taħt l-Artikolu 32(1) tal-Ftehim, il-Partijiet fil-Kuntratt jistgħu, fl-interess ta' l-ekonomiji tagħhom, jiżviluppaw ir-relazzjonijiet stabbiliti mill-Ftehim billi jestenduh għal oqsma mhux koperti minnu;Billi l-Kummissjoni żammet negozjati mal-Konfederazzjoni Żvizzera, li rriżultaw fi Protokoll,IDDEĊIEDA KIF ĠEJ:Artikolu 1Is-Supplimentari tal-Ftehim bejn il-Komunita Ekonomika Ewropea u l-Konfederazzjoni Żvizzera li jikkonċerna l-eliminazzjoni ta' restrizzjonijiet kwantitattivi eżistenti u l-prevenzjoni ta' restrizzjonijiet kwantitattivi ġodda li jaffettwaw esportazzjonijiet jew miżuri li għandhom effett ekwivalenti huwa hawnhekk approvat f' isem il-Komunita.It-test tal-Protokoll huwa anness ma' din id-Deċiżjoni.Artikolu 2Il-President tal-Kunsill għandu jibgħat n-notifika pprovduta fl-Artikolu 6 tal-Protokoll Supplimentari.Artikolu 3Din id-Deċiżjoni għandha tidħol fis-seħħ fil-jum ta' wara l-pubblikazzjoni tagħha fil-Ġurnal Uffiċjali tal-Komunitajiet Ewropej.Magħmulha fil-Lussemburgu, fil-21 ta' Ġunju 1989.F'isem il-KunsillIl-PresidentC. Aranzadi[1] ĠU L 300, tal-31.12.1972, p. 189.--------------------------------------------------


title: 2008/510/KE: Deċiżjoni tal-Parlament Ewropew ta' l- 24 ta' April 2007 dwar l-għeluq tal-kontijiet tal-Fondazzjoni Ewropea għal titjib tal-kondizzjonijiet tal-ħajja u tax-xogħol għas-sena finanzjarja 2005

text:
               15.7.2008

               MT

               Il-Ġurnal Uffiċjali ta’ l-Unjoni Ewropea

               L 187/90

         DEĊIŻJONI TAL-PARLAMENT EWROPEW
   ta' l-24 ta' April 2007
   dwar l-għeluq tal-kontijiet tal-Fondazzjoni Ewropea għal titjib tal-kondizzjonijiet tal-ħajja u tax-xogħol għas-sena finanzjarja 2005
   (2008/510/KE)
   IL-PARLAMENT EWROPEW,
   wara li kkunsidra l-kontijiet annwali finali tal-Fondazzjoni Ewropea għat-Titjib tal-Kundizzjonijiet tal-Ħajja u tax-Xogħol għas-sena finanzjarja 2005 (1),
   wara li kkunsidra r-rapport tal-Qorti ta' l-Awdituri dwar il-kontijiet annwali finali tal-Fondazzjoni Ewropea għat-Titjib tal-Kundizzjonijiet tal-Ħajja u tax-Xogħol għas-sena finanzjarja 2005, flimkien mat-tweġibiet tal-Fondazzjoni (2),
   wara li kkunsidra r-rakkomandazzjonijiet tal-Kunsill tas-27 ta' Frar 2007 (5711/2007 – C6-0080/2007),
   wara li kkunsidra t-Trattat KE, u partikularment l-Artikolu 276 tiegħu,
   wara li kkunsidra r-Regolament tal-Kunsill (KE, Euratom) Nru 1605/2002 tal-25 ta' Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (3), u b'mod partikulari l-Artikolu 185 tiegħu,
   wara li kkunsidra r-Regolament tal-Kunsill (KEE) No 1365/75 tas-26 ta' Mejju 1975 dwar il-ħolqien ta' Fondazzjoni Ewropea għat-Titjib tal-Kundizzjonijiet tal-Ħajja u tax-Xogħol (4), b'mod partikolari l-Artikolu 16 tiegħu,
   wara li kkunsidra r-Regolament tal-Kummissjoni (KE, Euratom) Nru 2343/20002 tad-19 ta' Novembru 2002 dwar ir-Regolament Finanzjarju ta' qafas għall-korpi msemmija fl-Artikolu 185 tar-Regolament tal-Kunsill (KE, Euratom) Nru 1605/2002 (5), u partikularment l-Artikolu 94 tiegħu,
   wara li kkunsidra l-Artikolu 71 u l-Anness V tar-Regoli ta' Proċedura tiegħu,
   wara li kkunsidra r-Rapport tal-Kumitat għall-Kontroll tal-Baġit u l-opinjoni tal-Kumitat għall-Impjiegi u l-Affarijiet Soċjali – (A6-0098/2007),

               1.

               Jinnota li l-kontijiet annwali finali tal-Fondazzjoni Ewropea għat-Titjib tal-Kundizzjonijiet tal-Ħajja u tax-Xogħol għas-snin finanzjarji 2004 u 2005 huma dawn li ġejjin:
               Kont ta' dħul u nfiq għas-snin finanzjarji 2004 u 2005

                           (f'EUR 1000)

                           2005

                           2004

                              Dħul

                           Sussidji tal-Kummissjoni

                           18 800

                           18 000

                           Dħul mixxellanju

                           5

                           5

                           Dħul mis-servizzi mogħtija

                           158

                           81

                              Dħul totali (a)

                              18 963

                              18 086

                              Nefqa

                              Staff – Titolu I tal-baġit

                           Ħlasijiet

                           8 814

                           8 606

                           Approprjazzjonijiet trasportati (carried over)

                           157

                           132

                              Amministrazzjoni – Titolu II tal-baġit

                           Ħlasijiet

                           875

                           1 267

                           Approprjazzjonijiet trasportati

                           507

                           489

                              Attivitajiet operattivi – Titolu III tal-baġit

                           Ħlasijiet

                           4 967

                           5 056

                           Approprjazzjonijiet trasportati

                           3 809

                           2 522

                              Nefqa totali (b)

                              19 130

                              18 072

                              Out-turn għas-sena finanzjarja (a – b)

                              -167

                              14

                           Bilanċ trasportat mis-sena finanzjarja preċedenti

                           -1 224

                           -1 296

                           Approprjazzjonijiet trasportati mis-sena ta' qabel u kanċellati

                           71

                           34

                           Ammonti mis-sena finanzjarja preċedenti li jridu jintużaw mill-ġdid jew li ma ntużawx

                           0

                           18

                           Dħul miġbur mill-PHARE

                           260

                           0

                           Dħul li jrid jinġabar mill-PHARE

                           0

                           0

                           Nefqa PHARE

                           -145

                           0

                           Aġġustamenti oħra

                           0

                           10

                           Differenzi fir-rati tal-kambju

                           0

                           -4

                              Bilanċ għas-sena finanzjarja

                              -1 205

                              -1 224

                              Sors: Id-data tal-Fondazzjoni. Din it-tabella tagħti fil-qosor id-data provduta mill-Fondazzjoni fil-kontijiet annwali tagħha.

               2.

               Japprova l-għeluq tal-kontijiet tal-Fondazzjoni Ewropea għat-Titjib tal-Kundizzjonijiet tal-Ħajja u tax-Xogħol għas-sena finanzjarja 2005,

               3.

               Jagħti istruzzjonijiet lill-President tiegħu sabiex jgħaddi din id-deċiżjoni lid-Direttur Eżekuttiv tal-Fondazzjoni Ewropea għat-Titjib tal-Kundizzjonijiet tal-Ħajja u tax-Xogħol, lill-Kunsill, lill-Kummissjoni u lill-Qorti ta' l-Awdituri, u li jiżgura li tiġi ppubblikata fil-Ġurnal Uffiċjali ta' l-Unjoni Ewropea (serje L).

            Il-President

         Hans-Gert PÖTTERING

            Is-Segretarju Ġenerali

         Harald RØMER

      (1)  ĠU C 266, 31.10.2006, p. 37.

      (2)  ĠU C 312, 19.12.2006, p. 80.

      (3)  ĠU L 248, 16.9.2002, p. 1. Ir-Regolament kif emendat bir-Regolament (KE, Euratom) Nru 1995/2006 (ĠU L 390, 30.12.2006, p. 1).

      (4)  ĠU L 139, 30.5.1975, p. 1. Regolament kif emendat l-aħħar bir-Regolament (KE) Nru 1111/2005 (ĠU L 184, 15.7.2005, p. 1).

      (5)  ĠU L 357, 31.12.2002, p. 72.


title: Deċiżjoni tal-Kunsill (UE) 2015/1034 tas-7 ta' Mejju 2015 dwar l-iffirmar, f'isem l-Unjoni Ewropea, u l-applikazzjoni proviżorja tal-Ftehim bejn l-Unjoni Ewropea u Saint Vincent u l-Grenadini dwar l-eżenzjoni mill-viża għal soġġorn għal perijodu qasir

text:
               3.7.2015

               MT

               Il-Ġurnal Uffiċjali tal-Unjoni Ewropea

               L 173/37

         DEĊIŻJONI TAL-KUNSILL (UE) 2015/1034
   tas-7 ta' Mejju 2015
   dwar l-iffirmar, f'isem l-Unjoni Ewropea, u l-applikazzjoni proviżorja tal-Ftehim bejn l-Unjoni Ewropea u Saint Vincent u l-Grenadini dwar l-eżenzjoni mill-viża għal soġġorn għal perijodu qasir
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-punt (a) tal-Artikolu 77(2), flimkien mal-Artikolu 218(5) tiegħu,
   Wara li kkunsidra l-proposta mill-Kummissjoni Ewropea,
   Billi:

               (1)

               Ir-Regolament (UE) Nru 509/2014 tal-Parlament Ewropew u tal-Kunsill (1) ittrasferixxa r-referenza għall-Saint Vincent u l-Grenadini mill-Anness I għall-Anness II tar-Regolament tal-Kunsill (KE) Nru 539/2001 (2).

               (2)

               Dik ir-referenza għal Saint Vincent u l-Grenadini hija akkumpanjata b'nota f'qiegħ il-paġna li tindika li l-eżenzjoni mill-ħtieġa tal-viża għandha tapplika mid-data tad-dħul fis-seħħ ta' ftehim dwar l-eżenzjoni mill-viża li għandu jiġi konkluż mal-Unjoni Ewropea.

               (3)

               Fid-9 ta' Ottubru 2014, il-Kunsill adotta deċiżjoni li tawtorizza lill-Kummissjoni biex tiftaħ negozjati ma' Saint Vincent u l-Grenadini għall-konklużjoni ta' ftehim bejn l-Unjoni Ewropea u Saint Vincent u l-Grenadini dwar l-eżenzjoni mill-viża għal soġġorn għal perijodu qasir (il-“Ftehim”).

               (4)

               In-negozjati dwar il-Ftehim inbdew fit-12 ta' Novembru 2014 u ġew iffinalizzati b'suċċess billi l-ftehim ġie inizjalat, permezz ta' skambju ta' ittri, fil-11 ta' Diċembru 2014.

               (5)

               Il-Ftehim għandu jiġi ffirmat, u d-dikjarazzjonijiet mehmuża mal-Ftehim għandhom jiġu approvati f'isem l-Unjoni Ewropea. Il-Ftehim għandu jiġi applikat fuq bażi proviżorja mid-data tal-iffirmar tiegħu, sakemm jitlestew il-proċeduri għall-konklużjoni formali tiegħu.

               (6)

               Din id-Deċiżjoni tikkostitwixxi żvilupp tad-dispożizzjonijiet tal-acquis ta' Schengen li fihom ir-Renju Unit ma jieħux sehem, skont id-Deċiżjoni tal-Kunsill 2000/365/KE (3); għaldaqstant ir-Renju Unit mhuwiex qed jieħu sehem f'adozzjoni ta' din id-Deċiżjoni u mhuwiex marbut biha jew soġġett għall-applikazzjoni tagħha.

               (7)

               Din id-Deċiżjoni tikkostitwixxi żvilupp tad-dispożizzjonijiet tal-acquis ta' Schengen li fihom l-Irlanda ma tieħux sehem, skont id-Deċiżjoni tal-Kunsill 2002/192/KE (4); għaldaqstant l-Irlanda mhijiex qed tieħu sehem f'adozzjoni ta' din id-Deċiżjoni u mhijiex marbuta biha jew soġġetta għall-applikazzjoni tagħha,

         ADOTTA DIN ID-DEĊIŻJONI:
   Artikolu 1
   L-iffirmar f'isem l-Unjoni tal-Ftehim bejn l-Unjoni Ewropea u Saint Vincent u l-Grenadini dwar l-eżenzjoni mill-viża għal soġġorn għal perijodu qasir (il-“Ftehim”) huwa b'dan awtorizzat, soġġett għall-konklużjoni tal-imsemmi Ftehim.
   It-test tal-Ftehim jinsab mehmuż ma' din id-Deċiżjoni.
   Artikolu 2
   Id-dikjarazzjonijiet mehmuża ma' din id-Deċiżjoni għandhom jiġu approvati f'isem l-Unjoni.
   Artikolu 3
   Il-President tal-Kunsill huwa b'dan awtorizzat li jaħtar il-persuna jew persuni li jkollhom is-setgħa li jiffirmaw il-Ftehim f'isem l-Unjoni.
   Artikolu 4
   Il-Ftehim għandu jiġi applikat fuq bażi proviżorja mid-data tal-iffirmar tiegħu (5), sakemm jitlestew il-proċeduri għall-konklużjoni tiegħu.
   Artikolu 5
   Din id-Deċiżjoni għandha tidħol fis-seħħ fil-jum tal-adozzjoni tagħha.

      Magħmul fi Brussell, is-7 ta' Mejju 2015.

            Għall-Kunsill

            Il-President

         E. RINKĒVIČS

      (1)  Ir-Regolament (UE) Nru 509/2014 tal-Parlament Ewropew u tal-Kunsill tal-15 ta' Mejju 2014 li jemenda r-Regolament tal-Kunsill (KE) Nru 539/2001 li jelenka l-pajjiżi terzi li ċ-ċittadini tagħhom għandu jkollhom viża fil-pussess tagħhom meta jaqsmu l-fruntieri esterni u dawk li ċ-ċittadini tagħhom huma eżentati minn dik il-ħtieġa (ĠU L 149, 20.5.2014, p. 67).

      (2)  Ir-Regolament tal-Kunsilll (KE) Nru 539/2001 tal-15 ta' Marzu 2001 li jelenka l-pajjiżi terzi li ċ-ċittadini tagħhom għandhom ikollhom viża fil-pussess tagħhom meta jaqsmu l-fruntieri esterni u dawk li ċ-ċittadini tagħhom huma eżenti minn dik il-ħtieġa (ĠU L 81, 21.3.2001, p. 1).

      (3)  Id-Deċiżjoni tal-Kunsill 2000/365/KE tad-29 ta' Mejju 2000 dwar it-talba tar-Renju Unit tal-Gran Brittanja u Irlanda ta' Fuq biex jieħdu parti f'xi dispożizzjonijiet tal-acquis ta' Schengen (ĠU L 131, 1.6.2000, p. 43).

      (4)  Id-Deċiżjoni tal-Kunsill 2002/192/KE tat-28 ta' Frar 2002 rigward it-talba tal-Irlanda biex tieħu sehem f'xi dispożizzjonijiet tal-acquis ta' Schengen (ĠU L 64, 7.3.2002, p. 20).

      (5)  Id-data tal-iffirmar tal-Ftehim ser tiġi ppubblikata f'Il-Ġurnal Uffiċjali tal-Unjoni Ewropea mis-Segretarjat Ġenerali tal-Kunsill.


title: Deċiżjoni tal-Kunsill tal- 21 ta' Marzu 2011 li taħtar il-membri u l-membri supplenti tal-Kumitat Konsultattiv dwar il-Moviment Liberu tal-Ħaddiema għall-Italja u l-Ungerija

text:
               24.3.2011

               MT

               Il-Ġurnal Uffiċjali tal-Unjoni Ewropea

               C 92/6

         DEĊIŻJONI TAL-KUNSILL
   tal-21 ta' Marzu 2011
   li taħtar il-membri u l-membri supplenti tal-Kumitat Konsultattiv dwar il-Moviment Liberu tal-Ħaddiema għall-Italja u l-Ungerija
   2011/C 92/03
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea,
   Wara li kkunsidra r-Regolament tal-Kunsill (KEE) Nru 1612/68 tal-15 ta’ Ottubru 1968 dwar il-moviment liberu tal-ħaddiema fil-Komunità (1), u b’mod partikolari l-Artikoli 26 u 27 tiegħu,
   Wara li kkunsidra l-listi ta’ kandidati ppreżentati lill-Kunsill mill-Gvernijiet tal-Istati Membri,
   Billi:

               (1)

               Bid-Deċiżjoni tiegħu tal-21 ta' Ottubru 2010 (2), il-Kunsill ħatar il-membri u l-membri supplenti tal-Kumitat Konsultattiv dwar il-Moviment Liberu tal-Ħaddiema għall-perijodu mill-25 ta’ Settembru 2010 sal-24 ta’ Settembru 2012, bl-eċċezzjoni ta' ċerti membri.

               (2)

               Il-Gvernijiet tal-Italja u l-Ungerija ppreżentaw nomini għal għadd ta' karigi li għandhom jimtlew,

         ADOTTA DIN ID-DEĊIŻJONI:
   Artikolu 1
   Dawn li ġejjin huma b’dan maħtura membri u membri supplenti tal-Kumitat Konsultattiv dwar il-Moviment Liberu tal-Ħaddiema għall-Italja u l-Ungerija, għall-perijodu li jintemm fl-24 ta’ Settembru 2012:
   I.   RAPPREŻENTANTI TAL-GVERN

               Pajjiż

               Membri

               Membri Supplenti

               Italja

               Is-Sinjura Grazia STRANO
               Is-Sur Natale FORLANI

               Is-Sur Daniele LUNETTA

               Ungerija

               Is-Sinjura Eszter ENYEDI
               Is-Sinjura Orsolya KISGYÖRGY

               Is-Sinjura Hajnalka ERDŐS

   II.   RAPPREŻENTANTI TAT-TRADE UNIONS

               Pajjiż

               Membri

               Membri Supplenti

               Italja

               Is-Sinjura Ornella CILONA
               Is-Sur Giuseppe CASUCCI

               Is-Sinjura Ilaria FONTANIN

               Ungerija

               Is-Sinjura Judit IVÁNYI dr. CZUGLERNÉ
               Is-Sinjura Andrea AGÓCS

               Is-Sur László KOZÁK

   III.   RAPPREŻENTANTI TAL-ASSOĊJAZZJONIJIET TA' MIN IĦADDEM

               Pajjiż

               Membri

               Membri Supplenti

               Italja

               Is-Sur Armando OCCHIPINTI
               Is-Sinjura Yasaman PARPINCHEE

               Is-Sinjura Paola ASTORRI

               Ungerija

               Is-Sinjura Terézia BOROSNÉ BARTHA
               Is-Sur István KOMORÓCZKI

               Is-Sinjura Adrienn BÁLINT

         Artikolu 2
   Il-Kunsill ser jaħtar f'data aktar tard il-membri li għadhom ma ġewx innominati.
   Artikolu 3
   Din id-Deċiżjoni għandha tidħol fis-seħħ fid-data tal-adozzjoni tagħha.

      Magħmul fi Brussell, il-21 ta’ Marzu 2011.

            Għall-Kunsill

            Il-President

         MARTONYI J.

      (1)  ĠU L 257, 19.10.1968, p. 2.

      (2)  ĠU C 294, 29.10.2010, p. 1.


title: 2005/436/KE: Deċiżjoni tal-Kummissjoni tat- 13 ta’ Ġunju 2005 dwar koperazzjoni Komunitarja ma’ l-Organizzazzjoni ta’ l-Ikel u l-Agrikoltura b’mod partikolari dwar l-attivitajiet imwettqa mill-Kummissjoni Ewropea għall-Kontroll tal-Marda ta’ l-Ilsien u d-Dwiefer

text:
               12.12.2006

               MT

               Il-Ġurnal Uffiċjali ta’ l-Unjoni Ewropea

               135

         DEĊIŻJONI TAL-KUMMISSJONI
   tat-13 ta’ Ġunju 2005
   dwar koperazzjoni Komunitarja ma’ l-Organizzazzjoni ta’ l-Ikel u l-Agrikoltura b’mod partikolari dwar l-attivitajiet mwettqa mill- Kummissjoni Ewropea għall-Kontroll tal-Marda ta’ l-Ilsien u d-Dwiefer
   (2005/436/KE)
   IL-KUMMISSJONI TAL-KOMUNITAJIET EWROPEJ
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat id-Deċiżjoni tal-Kunsill 90/424/KEE tas-26 ta' Ġunju 1990 dwar l-infiq fil-qasam veterinarju (1), u b' mod partikolari l-Artikoli 12 u 13 tagħha,
   Billi:

               (1)

               Fil-kuntest ta’ mxiji kbar tal-marda ta’ l-ilsien u d-dwiefer (FMD) fl-aħħar tas-Snin Ħamsin kemm fi ħdan il-Komunità kif ukoll fil-pajjiżi qrib, ġiet stabbilita l-Kummissjoni għall-Kontroll tal-Marda ta’ l-Ilsien u d-Dwiefer (EUFMD) fi ħdan il-qafas ta’ l-Organizzazzjoni ta' l-Ikel u l-Agrikoltura (FAO) ta’ l-Organizzazzjoni tan-Nazzjonijiet Uniti.

               (2)

               Fis-Snin Sittin, minħabba għadd ikbar ta’ theddidiet bid-dħul ta’ varjetijiet eżotiċi ta’ l-FMD fl-Ewropa, il-pajjiżi membri ta’ l-EUFMD issejħu biex jistabbilixxu Fond Fiduċjarju bil-għan li jitwettqu l-miżuri ta’ emerġenza fil-Balkani, li jikkostitwixxu ir-rotta prinċipali għad-dħul tal-marda. Iktar tard dan il-fond ġie maqsum bejn il-Fond Fiduċjarju 911100MTF/003/KEE appoġġjat minn dawk il-pajjiżi li fl-istess żmien kienu Stati Membri tal-Komunità u bejn il-Fond Fiduċjarju 909700MTF/004/MUL appoġġjat minn pajjiżi membri ta’ l-EUFMD li f’dak iż-żmien ma kienux jew mhumiex Stati Membri tal-Komunità.

               (3)

               Bi qbil ma’ l-Artikolu 4 tad-Direttiva tal-Kunsill 90/423/KEE tas-26 ta’ Ġunju 1990 li temenda d-Direttiva 85/511/KEE li tintroduċi miżuri Komunitarji ta’ kontroll għall-marda ta’ l-ilsien u d-dwiefer, id-Direttiva 64/432/KEE dwar il-problemi sanitarji ta’ l-annimali li jaffettwaw il-kummerċ intra-Komunitarju fl-annimali bovini u l-ħnieżer u d-Direttiva 72/462/KEE dwar problemi ta’ spezzjonijiet sanitarji u veterinarji waqt l-importazzjoni ta’ l-annimali bovini u l-ħnieżer u laħam jew prodotti tal-laħam friski minn pajjiżi terzi (2), fl-1991, waqaf it-tlaqqim profilattiku kontra l-FMD madwar il-Komunità kollha.

               (4)

               Fl-istess żmien, id-Deċiżjoni 90/424/KEE pprovdiet speċifikament għall-possibilità biex tappoġġja miżuri għall-kontroll tal-marda ta' l-ilsien u d-dwiefer fil-pajjiżi terzi, b’mod partikolari bil-ħsieb li jitħarsu ż-żoni li qegħdin f’riskju fi ħdan il-Komunità.

               (5)

               Bl-adozzjoni tad-Direttiva tal-Kunsill 2003/85/KE tad-29 ta’ Settembru 2003 dwar miżuri Komunitarji ta’ kontroll għall-marda ta’ l-ilsien u d-dwiefer li tirrevoka d-Direttiva 85/511/KEE u d-Deċiżjonijiet 89/531/KEE u 91/665/KEE u li temenda d-Direttiva 92/46/KEE (3) l-Istati Membri kkonfermaw mill-ġdid il-projbizzjoni tat-tilqim profilattiku waqt li ġiet estiża l-possibilità għall-użu tat-tilqim ta’ emerġenza kontra l-FMD.

               (6)

               Numru ta’ tifqigħat ta’ l-FMD rraportati mill-1992 ’l hawn b’mod partikolari f’partijiet tal-Komunità ħdejn il-pajjiżi infettati endemikament u mxija kbira f’ċerti Stati Membri fl-2001 jitolbu għal livell għoli ta’ għarfien u tħejjija għall-mard, inkluż il-kooperazzjoni internazzjonali.

               (7)

               Barra minn hekk, ġew irreġistrati tifqigħat u f’ċerti każi mxiji ta’ natura gravi f’pajjiżi ħdejn l-Istati Membri li jistgħu jheddu l-istatus tas-saħħa tal-bhejjem suxxettibbli fil-Komunità.

               (8)

               Minħabba li qed jitfaċċaw topotipi virali ġodda u d-deterjorament tal-miżuri ta' kontroll, il-Komunità, b'kooperazzjoni mill-qrib ma' l-EUFMD u bl-użu tal-Fond Fiduċjarju 911100MTF/003/KEE, assistiet il-kampanji għat-tilqim ta’ emerġenza fit-Turkija u t-Transkawkażja.

               (9)

               Bi qbil mad-Deċiżjoni tal-Kummissjoni 2001/300/KE tat-30 ta’ Marzu 2001 dwar il-kooperazzjoni tal-Komunità ma’ l-Organizzazzjoni ta’ l-Ikel u l-Agrikoltura b’mod partikolari rigward l-attivitajiet mwettqa mill-Kummissjoni Ewropea għall-kontroll tal-Marda ta’ l-Ilsien u d-Dwiefer (4) il-Kummissjoni kkonkludiet “Il-Ftehim ta’ Implimentazzjoni MTF/INT/003/EEC911100 (TFEU970089129) dwar Attivitajiet Permanenti Ffinanzjati mill-KE mwettqa mill-Kummissjoni Ewropea FAO għall-Kontroll tal-Marda ta’ l-Ilsien u d-Dwiefer” li ġiet mħaddma b’suċċess sal-31 ta’ Diċembru 2004.

               (10)

               Il-Komunità Ewropea u n-Nazzjonijiet Uniti nhar id-29 ta’ Novembru 2003 iffirmaw Ftehim ta’ Qafas Finanzjarju u Amministrattiv, li pprovda ambjent favorevoli biex jiffaċilita li jseħħ il-Ftehim bejn il-Kummissjoni u l-Komunitajiet Ewropej u l-Organizzazzjoni ta’ l-Ikel u l-Agrikoltura tan-Nazzjonijiet Uniti, iffirmat fis-17 ta’ Lulju 2003.

               (11)

               Jidher xieraq li għandu jiġġedded il-Ftehim ta’ Implimentazzjoni bejn iż-żewġ organizzazzjonijiet internazzjonali u, meta wieħed iqis il-Komunità mkabbra, tiġi ffissata l-kontribuzzjoni Komunitarja lill-Fond Fiduċjarju 911100MTF/INT/003/KEE fil-livell massimu ta’ 4.5 miljun Euro għal perjodu ta' erba' snin. Il-baġit tal-Fond Fiduċjarju għall-2005 għandu jkun magħmul mill-bilanċ finali tal-fondi tiegħu disponibbli fil-25 ta’ Jannar 2005 u kontribuzzjoni Komunitarja sabiex jinġabar ammont ekwivalenti għal 2 miljun EUR f’USD. Sussegwentement in-nefqa għandha tiġi rkuprata permezz ta’ trasferimenti annwali.

               (12)

               Il-miżuri previsti f'din id-Deċiżjoni huma skond l-opinjoni tal-Kumitat Permanenti dwar il-Katina ta' l-Ikel u s-Saħħa ta' l-Annimali,

         IDDEĊIDIET KIF ĠEJ:
   Artikolu 1
   1.   Il-bilanċ tal-Fond Fiduċjarju 911100MTF/INT/003/KEE (TFEU 970089129) se jiġi ffissat għal USD 55 284 kif stabbilit fir-rapport finali adottat bil-71 Sessjoni tal-Kumitat Eżekuttiv tal-Kummissjoni Ewropea għall-Kontroll tal-Marda ta’ l-Ilsien u d-Dwiefer (EUFMD) fil-25 ta’ Jannar 2005 ġewwa Ruma.
   2.   Sa mill-1 ta' Jannar 2005, l-obbligu finanzjarju tal-Komunità lejn il-Fond imsemmi fil-paragrafu 1 għandu jiġi ffissat għall-massimu ta' 4 500 000 EUR għal perjodu ta' erba' snin.
   3.   L-ewwel pagament ta’ l-ammont imsemmi fil-paragrafu 2 għas-sena 2005 se jikkonsisti minn:

               a)

               il-bilanċ imsemmi fil-paragrafu 1, u

               b)

               kontribuzzjoni Komunitarja ta’ l-ammont meħtieġ biex jintlaħaq it-total ta’ l-ekwivalenti ta’ EUR 2 000 000 f’USD.

         4.   In-nefqiet mġarrba mill-Fond Fiduċjarju matul is-snin 2005, 2006, 2007 u 2008 se jiġi rkuprati mill-kontribuzzjonijiet Komunitarji annwali pagabbli fl-2006, l-2007, l-2008 u l-2009 rispettivament. Madankollu, dawn it-trasferimenti se jkunu suġġetti għall-eżistenza ta’ fondi disponibbli fil-Baġit tal-Kummissjoni.
   5.   Il-kontribuzzjonijiet Komunitarji annwali msemmija fil-paragrafu 4 se jkunu bbażati fuq rapport finanzjarju ppreżentat mill-EUFMD sew lis-Sessjoni Annwali tal-Kumitat Eżekuttiv jew inkella lis-Sessjoni Ġenerali bi-annwali ta’ l-EUFMD, appoġġjati b’dokumentazzjoni ddettaljata bi qbil mar-regoli ta’ l-Organizzazzjoni ta’ l-Ikel u l-Agrikoltura.
   Artikolu 2
   1.   Ftehim ta’ Implimentazzjoni dwar l-użu u t-tħaddim tal-Fond Fiduċjarju 911100MTF/INT/003/KEE (TFEU 970089129) si jiġi konkluż bejn il-Kummissjoni tal-Komunitajiet Ewropej u l-Organizzazzjoni tan-Nazzjonijiet Uniti għall-perjodu ta' erba' snin, li jibda mill-1 ta' Jannar 2005.
   2.   Il-Fond Fiduċjarju msemmi fl-Artikolu 1 se jitħaddem bi ftehim bejn il-Kummissjoni u l-EUFMD bi qbil mal-Ftehim ta’ Implimentazzjoni msemmi fil-paragrafu numru 1 ta’ dan l-Artikolu.

      Magħmul fi Brussell, nhar it-13 ta’ Ġunju 2005.

            Għall-Kummissjoni

         Markos KYPRIANOU

            Membru tal-Kummissjoni

      (1)  ĠU L 224, 18.8.1990, p. 19. Deċiżjoni kif emendata l-aħħar mir-Regolament (KE) Nru 806/2003 (ĠU L 122, 16.5.2003, p. 1).

      (2)  ĠU L 224, 18.8.1990, p. 13.

      (3)  ĠU L 306, 22.11.2003, p. 1.

      (4)  ĠU L 102, 12.4.2001, p. 71. Deċiżjoni kif emendata bid-Deċiżjoni 2002/953/KE (ĠU L 330, 6.12.2002, p. 39).


Avviż Legali Importanti

|

52007BP0121(02)

2. Deċiżjoni tal-Parlament Ewropew ta' l-24 ta' April 2007 dwar l-għeluq tal-kontijiet ta' l-Eurojust għas-sena finanzjarja 2005 (C6-0395/2006 - 2006/2162(DEC))

Official Journal 074 E , 20/03/2008 P. 0234 - 0235

		2.Deċiżjoni tal-Parlament Ewropew ta' l- 24 ta' April 2007 dwar l-għeluq tal-kontijiet ta' l-Eurojust għas-sena finanzjarja 2005 (C6-0395/2006 — 2006/2162(DEC))Il-Parlament Ewropew,- wara li kkunsidra l-kontijiet annwali finali ta' l-Eurojust għas-sena finanzjarja 2005 [1],- wara li kkunsidra r-rapport tal-Qorti ta' l-Awdituri dwar il-kontijiet annwali finali ta' l-Eurojust għassena finanzjarja 2005, flimkien mat-tweġibiet ta' l-Eurojust [2],- wara li kkunsidra r-rakkomandazzjonijiet tal-Kunsill tas- 27 ta' Frar 2007 (5711/2007 — C6-0080/2007),- wara li kkunsidra t-Trattat KE, u b'mod partikulari l-Artikolu 276 tiegħu, u t-Trattat UE, u b'mod partikulari l-Artikolu 41 tiegħu,- wara li kkunsidra r-Regolament tal-Kunsill (KE, Euratom) Nru 1605/2002 tal- 25 ta' Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej [3], u b'mod partikulari l-Artikolu 185 tiegħu,- Wara li kkunsidra d-Deċiżjoni tal-Kunsill 2002/187/JHA tat- 28 ta' Frar 2002 li stabbiliet l-Eurojust bilħsieb li ssaħħaħ il-ġlieda kontra r-reati serji [4], u b'mod partikulari l-Artikolu 36 tagħha,- wara li kkunsidra r-Regolament tal-Kummissjoni (KE, Euratom) Nru 2343/2002 tad- 19 ta' Novembru 2002 dwar ir-Regolament Finanzjarju ta' qafas għall-korpi msemmija fl-Artikolu 185 tar-Regolament tal-Kunsill (KE, Euratom) Nru 1605/2002 [5], u partikularment l-Artikolu 94 tiegħu,- wara li kkunsidra l-Artikolu 71 u l-Anness V tar-Regoli ta' Proċedura tiegħu,- wara li kkunsidra r-Rapport tal-Kumitat għall-Kontroll tal-Baġit u l-opinjoni tal-Kumitat għal-Libertajiet Ċivili, il-Ġustizzja u l-Intern (A6-0120/2007),1. Jinnota li l-kontijiet annwali finali ta' l-Eurojust għas-snin finanzjarji 2004 u 2005 huma preżentati kif ġej:Sors: data ta' l-Eurojust — Din it-tabella tqassar id-data fornuta mill-Eurojust fil-kontijiet annwali tagħha.(f'EUR 1000) |Kont tad-dħul u tan-nefqa għas-snin finanzjarji 2004 u 2005 || 2005 | 2004 |Dħul tat-tħaddimSussidji Komunitarji | 11991 | 8726 |Dħul mixxellanju | 59 | 397 |Total (a) | 12050 | 9123 |Nefqa tat-tħaddimXiri ta' prodotti u servizzi | 4854 | 4476 |Spejjeż għall-persunal | 5149 | 4142 |Deprezzament | 508 | 332 |Totali (b) | 10511 | 8950 |Bilanċ għas-sena finanzjarja (a-b) | 1539 | 173 |2. Japprova l-għeluq tal-kontijiet ta' l-Eurojust għas-sena finanzjarja 2005;3. Jagħti istruzzjonijiet lill-President tiegħu biex jgħaddi din id-deċiżjoni lid-direttur amministrattiv ta' l-Eurojust, lill-Kunsill, lill-Kummissjoni u lill-Qorti ta' l-Awdituri, u biex jiżgura li tiġi ppubblikata fil-Ġurnal Uffiċjali ta' l-Unjoni Ewropea (Serje L).[1] ĠU C 266, 31.10.2006, p. 34.[2] ĠU C 312, 19.12.2006, p. 67.[3] ĠU L 248, 16.9.2002, p. 1. Regolament kif emendat mir-Regolament (KE, Euratom) Nru 1995/2006 (ĠU L 390, 30.12.2006, p.1).[4] ĠU L 63, 6.3.2002, p.1. Deċiżjoni kif emendata mid-Deċiżjoni 2003/659/JHA (ĠU L 245, 29.9.2003, p.44).[5] ĠU L 357, 31.12.2002, p. 72.--------------------------------------------------


title: Deċiżjoni tal-Kunsill 2013/760/PESK tat- 13 ta' Diċembru 2013 li temenda d-Deċiżjoni 2013/255/PESK dwar miżuri restrittivi kontra s-Sirja

text:
               14.12.2013

               MT

               Il-Ġurnal Uffiċjali tal-Unjoni Ewropea

               L 335/50

         DEĊIŻJONI TAL-KUNSILL 2013/760/PESK
   tat-13 ta' Diċembru 2013
   li temenda d-Deċiżjoni 2013/255/PESK dwar miżuri restrittivi kontra s-Sirja
   IL-KUNSILL TAL-UNJONI EWROPEA,
   Wara li kkunsidra t-Trattat dwar l-Unjoni Ewropea, u b’mod partikolari l-Artikolu 29 tiegħu,
   Wara li kkunsidra d-Deċiżjoni tal-Kunsill 2013/255/PESK tal-31 ta' Mejju 2013 dwar miżuri restrittivi kontra s-Sirja (1),
   Billi:

               (1)

               Fil-31 ta' Mejju 2013, il-Kunsill adotta d-Deċiżjoni 2013/255/PESK.

               (2)

               Jeħtieġ li fid-Deċiżjoni 2013/255/PESK tiġi introdotta eżenzjoni li tippermetti lill-Istati Membri jipprovdu appoġġ għall-attivitajiet imwettqin mill-Organizzazzjoni għall-Projbizzjoni ta' Armi Kimiċi (OPCW) għall-qerda tal-armi kimiċi tas-Sirja skont il-paragrafu 10 tar-Riżoluzzjoni tal-Kunsill tas-Sigurtà tan-Nazzjonijiet Uniti 2118 (2013).

               (3)

               Sabiex jiġi ffaċilitat ir-ritorn f'sikurezza ta' oġġetti li jappartjenu lill-patrimonju kulturali tas-Sirja li kienu tneħħew illegalment mis-Sirja, jeħtieġ ukoll li jiġu applikati restrizzjonijiet għall-kummerċ f'dawk l-oġġetti.

               (4)

               L-eżenzjoni, taħt id-Deċiżjoni 2013/255/PESK, mill-iffriżar tal-assi għal finijiet umanitarji għandha tiġu emendata sabiex jiġi ffaċilitat l-għoti ta' għajnuna umanitarja lis-Sirja filwaqt li jiġi evitat ir-riskju ta' użu ħażin ta' fondi jew riżorsi ekonomiċi rilaxxati. F'dan il-kuntest, il-fondi għandhom jiġu rilaxxati u l-għajnuna mogħtija fis-Sirja skont il-Pjan ta' Rispons għall-Għajnuna Umanitarja NU-Sirja.

               (5)

               Hija meħtieġa azzjoni ulterjuri mill-Unjoni sabiex jiġu implimentati ċerti miżuri.

               (6)

               Id-Deċiżjoni 2013/255/PESK għandha tiġi emendata skont dan,

         ADOTTA DIN ID-DEĊIŻJONI:
   Artikolu 1
   Id-Deċiżjoni 2013/255/PESK hija b'dan emendata kif ġej:

               (1)

               Fl-Artikolu 3, jiżdied il-paragrafu li ġej:
               "3.   Il-paragrafi 1 u 2 ma għandhomx japplikaw għat-trasferiment mis-Sirja ta' armi kimiċi identifikati mid-Direttur Ġenerali tal-Organizzazzjoni għall-Projbizzjoni ta' Armi Kimiċi (OPCW), konsistenti mal-objettiv tal-Konvenzjoni dwar il-Projbizzjoni tal-Iżvilupp, il-Produzzjoni, l-Akkumulament u l-Użu ta' Armi kimiċi u dwar il-Qerda tagħhom (Konvenzjoni dwar Armi Kimiċi), imwettqa skont il-paragrafu 10 tar-Riżoluzzjoni tal-Kunsill tas-Sigurtà tan-Nazzjonijiet Uniti 2118(2013).";

               (2)

               jiddaħħal l-Artikolu li ġej:
               "Artikolu 13a
               Għandhom ikunu pprojbiti l-importazzjoni, l-esportazzjoni, it-trasferiment jew in-negozjar fil-proprjetà kulturali u oġġetti oħrajn ta' importanza arkeoloġika, storika, kulturali, ta' rarità xjentifika, u reliġjuża li jkunu tneħħew illegalment mis-Sirja, jew fejn jeżisti suspett raġonevoli li dawn tneħħew illegalment mis-Sirja, wara l-11 ta' Mejju 2011.
               Il-projbizzjoni m'għandhiex tapplika jekk jintwera li l-oġġetti kulturali jkunu qed jintbagħtu lura lil istituzzjonijiet Sirjani biex jiġi ssodisfat l-objettiv tar-ritorn f'sikurezza.";

               (3)

               fl-Artikolu 28(3), il-punt (e) huwa sostitwit b'dan li ġej:

                           "(e)

                           meħtieġa għal finijiet umanitarji, bħall-għoti jew l-iffaċilitar tal-għoti ta' assistenza, inklużi provvisti mediċi, ikel, ħaddiema umanitarji u assistenza relatata, jew evalwazzjonijiet mis-Sirja, u sakemm il-fondi jew ir-riżorsi ekonomiċi jkunu rilaxxati u l-għajnuna mogħtija fis-Sirja skont il-Pjan ta' Rispons għall-Assistenza Umanitarja NU-Sirja.".

         Artikolu 2
   Din id-Deċiżjoni għandha tidħol fis-seħħ fil-jum tal-pubblikazzjoni tagħha f'Il-Ġurnal Uffiċjali tal-Unjoni Ewropea.

      Magħmul fi Brussell, it-13 ta’ Diċembru 2013.

            Għall-Kunsill

            Il-President

         V. MAZURONIS

      (1)  ĠU L 147, 1.6.2013, p.14.


title: 2014/930/UE: Deċiżjoni tal-Kunsill tas- 16 ta' Diċembru 2014 li tiddetermina l-kompożizzjoni tal-Kumitat tar-Reġjuni

text:
               19.12.2014

               MT

               Il-Ġurnal Uffiċjali tal-Unjoni Ewropea

               L 365/143

         DEĊIŻJONI TAL-KUNSILL
   tas-16 ta' Diċembru 2014
   li tiddetermina l-kompożizzjoni tal-Kumitat tar-Reġjuni

      (2014/930/UE)

   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 305 tiegħu,
   Wara li kkunsidra l-proposta mill-Kummissjoni Ewropea,
   Billi:

               (1)

               L-Artikolu 300 tat-Trattat dwar il-Funzjonament tal-Unjoni Ewropea (TFUE) jistabbilixxi r-regoli għall-kompożizzjoni tal-Kumitat tar-Reġjuni.

               (2)

               L-Artikolu 301 tat-TFUE jistipula li huwa l-Kunsill li għandu jiddetermina l-kompożizzjoni tal-Kumitat tar-Reġjuni. L-għadd ta' membri ma għandux jaqbeż it-350.

               (3)

               Il-Kumitat tar-Reġjuni adotta, fis-6 ta' Ottubru 2010, rakkomandazzjonijiet għall-Kummissjoni u għall-Kunsill dwar il-kompożizzjoni futura tal-Kumitat tar-Reġjuni (1).

               (4)

               Il-bilanċ attwali fil-kompożizzjoni tal-Kumitat tar-Reġjuni għandu sa fejn hu possibbli jinżamm peress li huwa r-riżultat ta' Konferenzi Intergovernattivi suċċessivi.

               (5)

               Din id-Deċiżjoni hija ta' natura transizzjonali għaliex hija adottata biex tindirizza kwistjoni legali speċifika, jiġifieri d-diskrepanza li teżisti bejn l-għadd totali ta' membri tal-Kumitat tar-Reġjuni li jirriżulta minn Konferenzi Intergovernattivi suċċessivi u l-għadd massimu ta' membri stabbilit mill-Artikolu 305 tat-TFUE.

               (6)

               Din id-Deċiżjoni hija adottata fil-kuntest ta' ċirkostanzi speċifiċi relatati mal-Kumitat tar-Reġjuni u ma tikkostitwixxix preċedent għall-kompożizzjoni ta' kwalunkwe istituzzjoni.

               (7)

               Din id-Deċiżjoni għandha tiġi riveduta mill-Kunsill, abbażi ta' rakkomandazzjoni tal-Kummissjoni, fi żmien adegwat għall-mandat tal-Kumitat li jibda fl-2020 jew, fi kwalunkwe każ, fid-dawl tat-tkabbir li jmiss.

               (8)

               Ir-reviżjoni għandha tkun ibbażata fuq l-eżitu tad-Deċiżjoni attwali, jiġifieri bl-osservanza tal-għadd tas-siġġijiet stabbilit permezz tagħha għall-Istati Membri li huma interessati mill-bidla preżenti. Bħala riżultat ta' din ir-reviżjoni, it-tnaqqis ulterjuri ma jkunx applikabbli għal Stati Membri milquta mid-Deċiżjoni attwali.

               (9)

               Sabiex jippermetti lill-Kumitat tar-Reġjuni li jkun magħmul konformement mal-Artikolu 24 tal-Att tal-Adeżjoni tal-Kroazja sa tmiem il-mandat tal-membri attwali, id-dħul fis-seħħ ta' din id-Deċiżjoni għandu jiġi ddifferit sa dik id-data,

         ADOTTA DIN ID-DEĊIŻJONI:
   Artikolu 1
   L-għadd tal-membri tal-Kumitat tar-Reġjuni għandu jkun kif ġej:

               Il-Belġju

               12

               Il-Bulgarija

               12

               Ir-Repubblika Ċeka

               12

               Id-Danimarka

               9

               Il-Ġermanja

               24

               L-Estonja

               6

               L-Irlanda

               9

               Il-Greċja

               12

               Spanja

               21

               Franza

               24

               Il-Kroazja

               9

               L-Italja

               24

               Ċipru

               5

               Il-Latvja

               7

               Il-Litwanja

               9

               Il-Lussemburgu

               5

               L-Ungerija

               12

               Malta

               5

               Il-Pajjiżi l-Baxxi

               12

               L-Awstrija

               12

               Il-Polonja

               21

               Il-Portugall

               12

               Ir-Rumanija

               15

               Is-Slovenja

               7

               Is-Slovakkja

               9

               Il-Finlandja

               9

               L-Isvezja

               12

               Ir-Renju Unit

               24.

         Artikolu 2
   Din id-Deċiżjoni għandha tidħol fis-seħħ fid-data tal-pubblikazzjoni tagħha f'Il-Ġurnal Uffiċjali tal-Unjoni Ewropea.
   Hija għandha tapplika mis-26 ta' Jannar 2015.

      Magħmul fi Brussell, is-16 ta' Diċembru 2014.

            Għall-Kunsill

            Il-President

         S. GOZI

      (1)  CdR 137/2010 fin (https://dm.cor.europa.eu/corDocumentSearch/Pages/redsearch.aspx).


title: 2011/547/UE: Deċiżjoni tal-Kunsill tat- 12 ta’ Settembru 2011 dwar il-varar ta’ skambju awtomatizzat ta’ data fir-rigward ta’ Data dwar ir-Reġistrazzjoni tal-Vetturi (VRD) fir-Rumanija

text:
               20.9.2011

               MT

               Il-Ġurnal Uffiċjali tal-Unjoni Ewropea

               L 242/8

         DEĊIŻJONI TAL-KUNSILL
   tat-12 ta’ Settembru 2011
   dwar il-varar ta’ skambju awtomatizzat ta’ data fir-rigward ta’ Data dwar ir-Reġistrazzjoni tal-Vetturi (VRD) fir-Rumanija
   (2011/547/UE)
   IL-KUNSILL TAL-UNJONI EWROPEA,
   Wara li kkunsidra d-Deċiżjoni tal-Kunsill 2008/615/ĠAI tat-23 ta’ Ġunju 2008 dwar it-titjib tal-kooperazzjoni transkonfinali, b’mod partikolari fil-ġlieda kontra t-terroriżmu u l-kriminalità transkonfinali (1), u b’mod partikolari l-Artikolu 25 tagħha,
   Wara li kkunsidra d-Deċiżjoni tal-Kunsill 2008/616/ĠAI tat-23 ta’ Ġunju 2008 dwar l-implimentazzjoni tad-Deċiżjoni 2008/615/ĠAI (2) b’mod partikolari l-Artikolu 20 u l-Kapitolu 4 tal-Anness tagħha,
   Billi:

               (1)

               F’konformità mal-Protokoll dwar id-Dispożizzjonijiet Transitorji anness mat-Trattat dwar l-Unjoni Ewropea, mat-Trattat dwar il-Funzjonament tal-Unjoni Ewropea u mat-Trattat li jistabbilixxi l-Komunità Ewropea tal-Enerġija Atomika, l-effetti ġuridiċi tal-atti tal-istituzzjonijiet, il-korpi, l-uffiċċji u l-aġenziji tal-Unjoni adottati qabel id-dħul fis-seħħ tat-Trattat ta’ Lisbona huma ppreservati sakemm dawk l-atti jiġu rrevokati, annullati jew emendati fl-implimentazzjoni tat-Trattati.

               (2)

               Konformement ma’ dan, l-Artikolu 25 tad-Deċiżjoni 2008/615/ĠAI huwa applikabbli u l-Kunsill għandu jiddeċiedi unanimament jekk l-Istati Membri implimentawx id-dispożizzjonijiet tal-Kapitolu 6 ta’ dik id-Deċiżjoni.

               (3)

               L-Artikolu 20 tad-Deċiżjoni 2008/616/ĠAI jipprevedi li d-deċiżjonijiet imsemmija fl-Artikolu 25(2) tad-Deċiżjoni 2008/615/ĠAI għandhom jittieħdu abbażi ta’ rapport ta’ evalwazzjoni bbażat fuq kwestjonarju. Fir-rigward tal-iskambju awtomatizzat ta’ data f’konformità mal-Kapitolu 2 tad-Deċiżjoni 2008/615/ĠAI, ir-rapport ta’ evalwazzjoni għandu jiġi bbażat fuq żjara ta’ evalwazzjoni u eżerċizzju pilota.

               (4)

               F’konformità mal-Kapitolu 4, il-punt 1.1 tal-Anness tad-Deċiżjoni 2008/616/ĠAI, il-kwestjonarju mfassal mill-Grupp ta’ Ħidma rilevanti tal-Kunsill jikkonċerna kull wieħed mill-iskambji awtomatizzati ta’ data u għandu jimtela minn Stat Membru hekk kif huwa jemmen li huwa jissodisfa l-prerekwiżiti għall-kondiviżjoni tad-data fil-kategorija rilevanti ta’ data.

               (5)

               Ir-Rumanija kkompletat il-kwestjonarju dwar il-protezzjoni tad-data u l-kwestjonarju dwar id-Data dwar ir-Reġistrazzjoni tal-Vetturi (VRD).

               (6)

               Il-Pajjiżi l-Baxxi wettqu b’suċċess eżerċizzju pilota mar-Rumanija.

               (7)

               Saret żjara ta’ evalwazzjoni fir-Rumanija u tfassal rapport dwar iż-żjara ta’ evalwazzjoni mill-iskwadra ta’ evalwazzjoni Belġjana/Olandiża li ntbagħat lill-Grupp ta’ Ħidma rilevanti tal-Kunsill.

               (8)

               Ġie ppreżentat lill-Kunsill rapport ta’ evalwazzjoni ġenerali, li jagħti sintesi tar-riżultati tal-kwestjonarju, taż-żjara ta’ evalwazzjoni u tal-eżerċizzju pilota li jikkonċernaw il-VRD,

         ADOTTA DIN ID-DEĊIŻJONI:
   Artikolu 1
   Għall-finijet ta’ konsultazzjoni awtomatizzata ta’ data dwar ir-reġistrazzjoni tal-vetturi (VRD), ir-Rumanija implimentat bis-sħiħ id-dispożizzjonijiet ġenerali dwar il-protezzjoni tad-data tal-Kapitolu 6 tad-Deċiżjoni 2008/615/ĠAI u hija intitolata li tirċievi u tipprovdi data personali f’konformità mal-Artikolu 12 ta’ dik id-Deċiżjoni mid-data tad-dħul fis-seħħ ta’ din id-Deċiżjoni.
   Artikolu 2
   Din id-Deċiżjoni għandha tidħol fis-seħħ fid-data tal-adozzjoni tagħha.

      Magħmul fi Brussell, it-12 ta’ Settembru 2011.

            Għall-Kunsill

            Il-President

         M. DOWGIELEWICZ

      (1)  ĠU L 210, 6.8.2008, p. 1.

      (2)  ĠU L 210, 6.8.2008, p. 12.